open-index/open-wikipedia-markdown huggingface dataset:
ความคลาดทรงกลม

thumb|right|เลนส์อันบนไม่มีความคลาดทรงกลม มันจึงรวมแสงไปที่จุดเดียวกัน เลนส์อันล่างมีความคลาดทรงกลม ยิ่งแสงที่ตกกระทบบนเลนส์ห่างจากแกนตรงกลางมากเท่าไร มันจะถูกหักเหเข้าใกล้เลนส์มากขึ้นเท่านั้น

**ความคลาดทรงกลม** () คือ การที่แสงหักเหผ่านเลนส์หรือสะท้อนกับกระจกแล้วไม่ตกกระทบลงบนจุดเดียวกัน แสงที่ตกกระทบใกล้แกนของเลนส์จะเกิดภาพไม่เป็นจุดเดียวกันกับแสงที่ตกกระทบไกลแกนของเลนส์ กระจกทรงกลมและเลนส์ทรงกลมทุกอันมีความคลาดทรงกลม ความคลาดทรงกลมเป็นปัญหาหลักในกล้องโทรทรรศน์ เลนส์และกระจกทรงกลมผลิตง่ายกว่าเลนส์และกระจกโค้งที่ไม่เป็นทรงกลมมาก

## อ้างอิง
* ความคลาดทรงกลม จากคณะวิทยาศาสตร์ มหาวิทยาลัยเชียงใหม่ 

หมวดหมู่:ทัศนศาสตร์เชิงเรขาคณิต
พัทธสีมา

**พัทธสีมา** คือ ลักษณะหนึ่งของสีมาหรือเขตแดนที่สำหรับภิกษุทำสังฆกรรม โดยสีมาหรือเขตแดนสำหรับกำหนดสถานที่ประชุมสงฆ์นั้น มีอยู่ 2 ประเภท คือ "พัทธสีมา" คือ เขตแดนที่พระสงฆ์ผูกไว้แล้ว อีกประเภทคือ "อพัทธสีมา" คือ เขตที่กำหนดไว้ตามปกติของบ้านเมือง เช่น เขตตำบล

สำหรับพัทธสีมา คือ เขตที่สงฆ์กำหนดเอาเองนั้น โดยที่การกำหนดเขตสีมาต้องมีเครื่องหมายที่จะให้บุคคลทั่วไปหรือผู้ที่เข้าประชุมได้รับรู้ทั่วกัน พระพุทธองค์ได้ทรงอนุญาต 8 ชนิด คือ ภูเขา ศิลา ไม้ ต้นไม้ จอมปลวก หนทาง แม่น้ำ และสระน้ำ 

ในการกำหนดเขตพัทธสีมานั้น ในเขตนี้ไม่จำเป็นต้องเป็นอาคารก็ได้ เพราะเป็นเขตสำหรับการประชุมสังฆกรรม แต่พระพุทธองค์ทรงมีพุทธานุญาตให้มีตัวอาคารสำหรับประชุมได้ เรียกว่า *อุโปสถัคคะ* หรือ โบสถ์ ซึ่งต่อมาการสร้างโบสถ์จะสร้างภายในสีมาหรือเท่ากับสีมา การผูกสีมาจึงมีความสัมพันธ์โดยตรงกับการสร้างโบสถ์ ซึ่งในปัจจุบันในประเทศไทยวัดที่ขอพระราชทานวิสุงคามสีมาจะต้องมีโบสถ์เรียบร้อยแล้วหรืออยู่ระหว่างการก่อสร้าง

## ผูกพัทธสีมา
### พื้นที่ผูกพัทธสีมา
การกำหนดเขตพื้นที่ผูกนั้น พระพุทธองค์ทรงอนุญาตให้สงฆ์กำหนดเขตเอาเอง แต่กำหนดให้สมมติสีมาไม่เล็กกว่าการจุภิกษุ 21 รูป ให้นั่งหัตถบาสกันได้ เพราะสังฆกรรมที่ต้องการสงฆ์มีจำนวนมากที่สุด 20 รูป (อัพภานกรรม) และห้ามมิให้สมมติสีมาใหญ่เกินกว่าสามโยชน์

พัทธสีมามีอยู่ 3 ชนิด (คัมภีร์มหาวรรคระบุว่ามี 4 ชนิด) คือ
# ขัณฑสีมา คือ สีมาผูกเฉพาะโรงอุโบสถ
# มหาสีมา คือ สีมาผูกรอบวัด
# สีมาสองชั้น คือ สีมาที่มีขัณฑสีมาอยู่ภายในมหาสีมา
# นทีปารสีมา คือ สีมาที่สมมติคร่อมฝั่งน้ำ

ในยุคหลังมักจะผูกเฉพาะขัณฑสีมาหรือผูกเฉพาะอุโบสถ วัดที่ผูกมหาสีมามี 2 วัด คือ วัดราชบพิธสถิตมหาสีมารามราชวรวิหาร และวัดราชประดิษฐสถิตมหาสีมารามราชวรวิหาร วัดที่มีสีมาสองชั้น เช่น วัดโสมนัสราชวรวิหาร ส่วนนทีปารสีมามีปรากฏในตำนานทางภาคเหนือ คือ นิยมบวชโดยใช้สมมุติสีมาน้ำที่เรียกว่า *นทีสีมา* หรือ *อุทกสีมา* นทีปารสีมา ทรงอนุญาตให้สมมติได้เฉพาะในตำบลทีมีเรือไปมาอยู่ตลอด เป็นท่าสำหรับจอดเรือ หรือมีสะพานถาวรยื่นออก เพื่อเรือจะได้จอดเทียบได้

### พิธีผูกพัทธสีมา
งานผูกพัทธสีมา ส่วนมากวันแรกมักเป็นพิธีเปิดงาน บางวัดจัด 3 วัน 3 คืน บางวัดก็จัด 7 วัน 7 คืน โดยเปิดโอกาสให้พุทธศาสนิกชนปิดทองลูกนิมิตและหยอดหลุมลูกนิมิต กลางคืนมีมหรสพ ส่วนวันสุดท้ายเป็นพิธีตัดลูกนิมิต

วิธีการผูกพัทธสีมา ในปัจจุบันเริ่มจากพระสงฆ์ประชุมพร้อมกันที่อุโบสถ เพื่อทำพิธีสวดถอนเพื่อให้แน่ใจว่าอาณาบริเวณนี้ไม่เคยเป็นสีมาเดิมหรือสีมาเก่ามาก่อน เพื่อพระสงฆ์สวดถอนเป็นแห่ง ๆ ไปตลอดสถานที่ที่กำหนดเขตแดนทำสังฆกรรมแล้วว่ามีอาณาเขตเท่าใด จากนั้นจึงจัดเตรียมลูกนิมิตไว้ตามทิศ เมื่อจะสมมติสีมา ต้องประชุมภิกษุอยู่ในภายในนิมิตทั้งหมด แล้วมีภิกษุทักนิมิต เริ่มต้นตั้งแต่ทิศบูรพาเป็นต้นไป โดยเวียนขวา ไปจนถึงทิศอีสานแล้วจึงกลับมาทักทิศบูรพาอีกครั้งหนึ่ง จากนั้นสวดกรรมวาจาสมมติสีมา ส่วนปัจฉิมกิจแห่งการผูกพัทธสีมานั้นไม่มี

ในการสร้างวัดแม้วัดจะยังไม่ได้ขอพระราชทานวิสุงคามสีมา แต่หากราษฎรได้จัดสร้างและยกถวายให้แก่สงฆ์และสงฆ์ได้มีพิธีผูกพัทธสีมาแล้ว ก็ถือว่ามีฐานะเป็นวัดทางพระพุทธศาสนาที่ชอบด้วยพุทธบัญญัติและจารีตประเพณี ส่วนการพระราชทานวิสุงคามสีมาถือเป็นโบราณพระราชพิธีสำหรับองค์พระมหากษัตริย์เท่านั้น

## อ้างอิง

### บรรณานุกรม
* 
* 

หมวดหมู่:ศาสนาพุทธ
หมวดหมู่:พุทธศาสนสถาน
หมวดหมู่:คำศัพท์ศาสนาพุทธ
รักแท้บทที่ 1

**รักแท้บทที่ 1** เป็นภาพยนตร์ไทยแนวโรแมนติก-ดราม่า ผลงานการกำกับของ สุเทพ ตันนิรัตน์ สร้างโดย บริษัท ไท เอ็นเตอร์เทนเมนต์ จำกัด ออกฉายเมื่อวันที่ 26 สิงหาคม พ.ศ. 2538 เป็นผลงานการแสดงภาพยนตร์เรื่องแรกและเรื่องสุดท้ายของ บุญพิทักษ์ จิตต์กระจ่าง ก่อนเสียชีวิต ประกบคู่กับ ศักดิ์สิทธิ์ แท่งทอง

**รักแท้บทที่ 1** เป็นเรื่องราวของ ระบิล ชายผู้หนึ่งซึ่งหวาดกลัวความรักและกำลังศึกษาเรื่องความรักจากหนังสือ รวมทั้งจากเพื่อนรอบข้าง โดยมี ทิพย์ หญิงสาวผู้เคยผิดหวังในรักและเป็นรักแรกของ ระบิล เพื่อให้ระบิลทดสอบบทเรียนรักแท้ของเค้า และส่วนหนึ่งของเนื้อเรื่องได้มีการกล่าวถึง นิยายเรื่องดัง สงครามชีวิต ของ ศรีบูรพา

## นักแสดง
* ศักดิ์สิทธิ์ แท่งทอง เป็น **ระบิล**
* บุญพิทักษ์ จิตต์กระจ่าง เป็น **ทิพย์**

## นักแสดงรอง
* ณัฐริกา ธรรมปรีดานันท์
* ปริญญ์ วิกรานต์
* รัดเกล้า อามระดิษ
* ดารณีนุช ปสุตนาวิน
* อมรา อัศวนนท์
* สมภพ เบญจาธิกุล
* วาสนา สิทธิเวช

## เนื้อเรื่อง
รักแรกที่ก่อตัวขึ้นชีวิตของ "ระบิล" หรือชื่อเล่นว่า "ระ" ที่เพื่อนๆเรียก เขาขยาดในเรื่องของผู้หญิงหลังจากที่โดนเพื่อนๆจอมแสบที่มีนิสัยแปลกแตกต่างกันออกไป พูดกรอกหูเกี่ยวกับการตามตื๊อของบรรดาสาวขายประกัน เขาพยายามที่จะหนี แต่ถ้าคราวนั้นหนีสำเร็จระจะไม่มรวันได้เจอหัวใจตนเองเลย "ทิพย์" เป็นรักครั้งแรกที่ระได้เจอ ระเรียนรู้วิธีที่จะจีบสาวด้วยการอ่านบทความมากมาย ที่เหมือนจะสอนและเป็นเพื่อนได้อย่างดีแต่เมื่อเจอกับเหตุการณ์จริงเข้าเพื่อนก็ไม่อาจช่วยเขาได้ ระเกิดอาการประหม่าอย่างไม่มีเหตุผล แม้กระทั่งนัดครั้งแรกในงานปาร์ตี้ของเพื่อนทิพย์ ความรักที่เริ่มก่อตัวของเขาแม้กระทั่งบรรดาเพื่อนตัวแสบก็ยังไม่อาจล่วงรู้ได้ ระหว่างที่ความสัมพันธ์ของทั้งสองกำลังดำเนินไปอย่างราบรื่น จู่ๆทิพย์กลับหายไปจากชีวิตของเขา ด้วยเหตุผลส่วนตัวของเธอเองที่ระก็ไม่อาจรู้ได้และตัดสินใจตามหาหัวใจของตนเองตามที่มันเรียกร้อง แต่จะเจอหรือไม่บนถนนสายเปลี่ยวนี้
## รางวัลที่ได้รับ
***[[รางวัลพระสุรัสวดี]]** (ตุ๊กตาทอง) ปี พ.ศ. 2538
****บทภาพยนตร์ยอดเยี่ยม** : สุเทพ ตันนิรัตน์
****กำกับศิลป์ยอดเยี่ยม** : ธีระพันธุ์ บุญผลิตผล, ณรงค์ อุสาย

## เพลงประกอบภาพยนตร์
* เพลง ลมหายใจ โดย บอย โกสิยพงษ์
* เพลง จะเก็บเธออยู่ในใจเสมอ (Always) โดย บอย โกสิยพงษ์

## เกร็ด
* ในเรื่องนี้จะเห็นการแสดงภาพยนตร์ครั้งแรกของ น้ำผึ้ง ณัฐริกา ธรรมปรีดานันท์ มีบทเพียงเล็กน้อยเท่านั้น
## แหล่งข้อมูลอื่น
* รักแท้บทที่ 1 (2538)  Thai Movie Database 
* tangsaksit.com  แท่งศักดิ์สิทธิ์ดอตคอม 
*  The First Lesson of True Love  
*TH/knwldZn

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2538
หมวดหมู่:ภาพยนตร์รักไทย
หมวดหมู่:ภาพยนตร์โดยไท เอ็นเตอร์เทนเมนต์
หมวดหมู่:ภาพยนตร์ภาษาไทยในคริสต์ทศวรรษ 1990
ปีหนึ่งเพื่อนกันและวันอัศจรรย์ของผม

***ปีหนึ่งเพื่อนกันและวันอัศจรรย์ของผม*** เป็นภาพยนตร์วัยรุ่นของ คิง สมจริง ศรีสุภาพ ที่ออกฉายในปี พ.ศ. 2536 นำแสดงโดย ศักดิ์สิทธิ์ แท่งทอง และ มอส ปฏิภาณ ซึ่งเคยร่วมแสดงกันใน *[[กลิ้งไว้ก่อนพ่อสอนไว้]]*  ซึ่งครั้งนี้มารับบทเป็นพี่น้อง เต้ย และ ต้น   คนหนึ่งเป็นนักศึกษาที่กำลังค้นหาตัวเอง ส่วนอีกคนหนึ่งเป็นวิญญาณ ภาพยนตร์ทำรายได้ 22 ล้านบาท

ในปี พ.ศ. 2539 ถูกนำกลับมาสร้างเป็นละครโทรทัศน์ครั้งแรก ออกอากาศทาง สถานีโทรทัศน์สีกองทัพบกช่อง 7 โดยค่าย ดาราวิดีโอ บทโทรทัศน์ ลุลินารถ กำกับการแสดงโดย มานพ สัมมาบัติ นำแสดงโดย สมชาย เข็มกลัด, ธนา สุทธิกมล, แอน ทองประสม, สายธาร นิยมการณ์, นุศรา ประวันณา, ไพโรจน์ สังวริบุตร, สุพรรษา เนื่องภิรมย์, สีเทา เพ็ชรเจริญ

## รายชื่อนักแสดงและการสร้าง

## เพลงประกอบ
* **ผูกพัน** โดย ศักดิ์สิทธิ์ แท่งทอง และ ปฏิภาณ ปฐวีกานต์ (ภาพยนตร์)
* **ปีหนึ่งเพื่อนกันและวันอัศจรรย์ของผม** โดย สมชาย เข็มกลัด (ละครโทรทัศน์)

## รางวัลที่ได้รับ
* รางวัลพระราชทานพระสุรัสวดี (ตุ๊กตาทอง) ปี พ.ศ. 2536
** รางวัลถ่ายภาพยอดเยี่ยม โดย อานุภาพ บัวจันทร์
* รางวัลชมรมวิจารณ์บันเทิง ปี พ.ศ. 2536
** รางวัลกำกับภาพยอดเยี่ยม โดย อานุภาพ บัวจันทร์ 
** รางวัลกำกับศิลป์ยอดเยี่ยม โดย อุดม สีตาลี 
** รางวัลดนตรีประกอบยอดเยี่ยม โดย จำรัส เศวตาภรณ์
* รางวัลสมาคมสมาพันธ์ภาพยนตร์แห่งชาติ ครั้งที่ 3 ประจำปี พ.ศ. 2536
** รางวัลการสร้างภาพพิเศษทางภาพยอดเยี่ยม
 
## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2536
หมวดหมู่:ภาพยนตร์ที่กำกับโดย สมจริง ศรีสุภาพ
หมวดหมู่:ภาพยนตร์โดยไท เอ็นเตอร์เทนเมนต์
หมวดหมู่:ภาพยนตร์วัยรุ่นไทย
หมวดหมู่:ภาพยนตร์ไทยที่ดัดแปลงเป็นละครโทรทัศน์
เดรก

**เดรก** (Drake) อาจหมายถึง
* ช่องแคบเดรก (Drake Passage) น่านน้ำที่อยู่ระหว่างทวีปอเมริกาใต้ที่แหลมฮอร์น 
* มหาวิทยาลัยเดรก (Drake University) มหาวิทยาลัยในรัฐไอโอวา สหรัฐอเมริกา
* ฟรานซิส เดรก นักเดินเรือชาวอังกฤษ
* แฟรงก์ เดรก (Frank Donald Drake) นักดาราศาสตร์ชาวอเมริกัน
* สมการของเดรก (Drake equation) สูตรคำนวณของแฟรงก์ เดรก แสดงถึงโอกาส ที่มนุษย์จะสามารถติดต่อกับอารยธรรมจากต่างดาวได้
* เดรก (แร็ปเปอร์) หรือ ออบรีย์ เดรก แกรห์ม แร็ปเปอร์ชาวแคนาดา
การให้แสงเงาแบบเซล

thumb|ตัวอย่างเฉดสีแบบเซล (ขวา) และต้นฉบับภาพเรนเดอร์แบบปกติ (ซ้าย)

**การให้แสงเงาแบบเซล** () หรือ **การให้แสงเงาแบบตูน** (toon shading) หรือ **เฉดเซล** เป็นรูปแบบการให้แสงเงาแบบหนึ่ง ที่ใช้ในการเร็นเดอร์งานในคอมพิวเตอร์กราฟิกส์ให้มีลักษณะเหมือนภาพวาดในลักษณะการ์ตูน เซลมีการใช้งานในหลายส่วนทั้งในการ์ตูนและในวิดีโอเกม ตัวอย่างเช่นในเกม เซลด้าในภาคของเครื่องนินเทนโดดีเอสและวี และเกมดราก้อนเควสต์ในภาค IX

คำว่า"เซล" มาจากแผ่นเซลลูลอยด์ที่ใช้เป็นเครื่องมือในการวาดการ์ตูน ส่วนคำว่า "ตูน" มาจากคำว่า "การ์ตูน" เนื่องจากถูกใช้ทำภาพคล้ายการ์ตูน

## อ้างอิง

* http://www.celshader.com/FAQ.html 

หมวดหมู่:คอมพิวเตอร์กราฟิกส์
ราชอาณาจักรสกอตแลนด์

**ราชอาณาจักรสกอตแลนด์** (; ; ) เป็นราชอาณาจักรที่ตั้งอยู่ทางตะวันตกเฉียงเหนือของยุโรประหว่างปี ค.ศ. 843 ถึงปี ค.ศ. 1707 บริเวณอาณาจักรตั้งอยู่ทางตอนเหนือของเกาะบริเตนใหญ่ทางทิศใต้จรดพรมแดนราชอาณาจักรอังกฤษ ซึ่งมารวมตัวกันเป็นราชอาณาจักรบริเตนใหญ่ภายใต้พระราชบัญญัติสหภาพ ค.ศ. 1707 (Acts of Union)

ตั้งแต่ปี ค.ศ. 1482 หลังจากอังกฤษเข้าครองเมืองเบริก-อะพอน-ทวีดอาณาบริเวณของสกอตแลนด์มีขนาดเท่ากับสกอตแลนด์ในปัจจุบัน ทางตะวันออกจดทะเลเหนือ ตะวันตกและเหนือจดมหาสมุทรแอตแลนติกและทะเลไอริชทางตะวันตกเฉียงใต้ นอกจากแผ่นดินใหญ่แล้วราชอาณาจักรสกอตแลนด์ยังประกอบด้วยเกาะต่า ง ๆ อีกกว่า 790 เกาะ

เอดินบะระ เมืองที่ใหญ่ที่สุด ก่อนหน้านั้นเป็นเป็นเมืองสโคน ดันเฟิร์มไลน์ สเตอร์ลิง เป็นเมืองหลวง ประชากรของราชอาณาจักรสกอตแลนด์ในปี ค.ศ. 1700 มีประมาณ 1.1 ล้านคน


สกอตแลนด์
หมวดหมู่:สหราชอาณาจักร
หมวดหมู่:ประวัติศาสตร์สหราชอาณาจักร
หมวดหมู่:ประวัติศาสตร์สกอตแลนด์
สกอตแลนด์
หมวดหมู่:รัฐและดินแดนที่ก่อตั้งในคริสต์ศตวรรษที่ 9
หมวดหมู่:สิ้นสุดในคริสต์ศตวรรษที่ 18
ส
อุทยานแห่งชาติแม่จริม

**อุทยานแห่งชาติแม่จริม** ตั้งอยู่ในท้องที่ของอำเภอแม่จริมและอำเภอเวียงสา จังหวัดน่าน ประกาศเป็นอุทยานแห่งชาติลำดับที่ 106 ของประเทศไทย เมื่อวันที่ 6 กรกฎาคม พ.ศ. 2550 มีกิจกรรมการท่องเที่ยวที่โดดเด่น คือ การล่องแก่งลำน้ำว้าโดยใช้แพยาง

## ลักษณะภูมิประเทศ
เป็นภูเขาสลับซับซ้อนทอดตัวจากทิศเหนือไปทางทิศตะวันตกเฉียงใต้ อยู่เหนือจากระดับน้ำทะเลตั้งแต่ 300-1,652 เมตร ความสูงของเทือกเขาจะค่อยลดหลั่นไปทางทิศตะวันตก โดยมีดอยขุนลาน เป็นจุดสูงสุดที่ความสูง 1,652 เมตร จากระดับน้ำทะเล มีแม่น้ำว้าซึ่งไหลมาจากเทือกเขาหลวงพระบางผ่านทางทิศตะวันตกของพื้นที่

## ลักษณะภูมิอากาศ
แบ่งออกเป็น 3 ฤดู คือ ฤดูร้อน เริ่มตั้งแต่เดือนมีนาคมถึงเดือนพฤษภาคม ฤดูฝน เริ่มเดือนมิถุนายนถึงเดือนตุลาคม และฤดูหนาว เริ่มตั้งแต่เดือนพฤศจิกายนถึงเดือนกุมภาพันธ์

## การเดินทาง
จากตัวอำเภอเมืองน่าน ใช้ทางหลวงหมายเลข 1168 (น่าน - แม่จริม) ระยะทางประมาณ 38 กิโลเมตร จากอำเภอแม่จริมใช้ทางหลวงหมายเลข 1243 (นาเซีย-น้ำมวบ) ระยะทางประมาณ 15 กิโลเมตร ถึงบ้านห้วยทรายมูลเลี้ยวซ้ายเข้าที่ทำการอุทยานฯ ระยะทาง 4 กิโลเมตร

## แหล่งท่องเที่ยว
### ด้านท่องเที่ยวผจญภัย
* ล่องแก่งลำน้ำว้าตอนล่าง

### ด้านธรรมชาติ
* เส้นทางขับรถชมวิว ตามเส้นทางหลวงหมายเลข 1259
* เส้นทางเดินป่าตามลำน้ำแปง
* เส้นทางเดินป่าบ้านน้ำพาง-บ้านร่มเกล้า
* เส้นทางปีนผาหน่อ

### ด้านวัฒนธรรมและประเพณี
* หมู่บ้านชาวเขาบ้านร่มเกล้า

### ด้านศึกษาธรรมชาติ
* เส้นทางศึกษาธรรมชาติ "ชบาป่า"

## อ้างอิง

## แหล่งข้อมูลอื่น
* เว็บไซต์อุทยานแห่งชาติของกรมอุทยาน 
* เว็บไซต์อย่างเป็นทางการของจังหวัด 
* 

แม่จริม
หมวดหมู่:อำเภอแม่จริม
หมวดหมู่:อำเภอเวียงสา
หมวดหมู่:เขตแดนไทย–ลาว
โลกัส (คณิตศาสตร์)

[thumb|right|400px|โลกัสที่ 2 ซม. 4 ซม. 6 ซม. และ 8 ซม. จากเส้นตรง ''l'' ไปยังจุด ''P'' ซึ่งเส้นโค้งเหล่านี้เป็นครึ่งหนึ่งของ[คอนคอยด์ (Conchoid of Nichomedes)]]
ในทางคณิตศาสตร์ **โลคัส** ( พหูพจน์: loci มาจากภาษาละตินแปลว่า *สถานที่*) คือการรวบรวมจุดทางเรขาคณิตที่มีคุณสมบัติอย่างหนึ่งอย่างใดร่วมกัน คำนี้มักใช้เป็นเงื่อนไขในการนิยามรูปร่างที่ต่อเนื่องกัน โดยเฉพาะเส้นโค้ง (curve) ตัวอย่างเช่น เส้นตรงคือโลกัสของจุดที่อยู่ในระยะห่างเท่ากับสองจุดที่กำหนดตายตัวไว้ หรือจากเส้นขนานสองเส้น

## ตัวอย่าง
[right|thumb|300px|[เอพิโทรคอยด์ (epitrochoid) เป็นตัวอย่างหนึ่งของโลกัสที่สร้างขึ้นจากจุดบนจานที่กลิ้งไปรอบรูปวงกลม (เส้นสีน้ำเงิน)]]
ภาคตัดกรวยสามารถนิยามได้ด้วยโลกัสดังนี้
* รูปวงกลม คือ โลกัสของจุดที่อยู่ห่างจากจุดศูนย์กลางตามค่าที่กำหนด ซึ่งนั่นคือรัศมี
* รูปวงรี คือ โลกัสของจุดที่อยู่ห่างจากผลรวมของระยะทางจากโฟกัสทั้งสองตามค่าที่กำหนด
* ไฮเพอร์โบลา คือ โลกัสของจุดที่อยู่ห่างจากผลต่างของระยะทางจากโฟกัสทั้งสองตามค่าที่กำหนด
* พาราโบลา คือ โลกัสของจุดที่อยู่ห่างจากโฟกัสและเส้นบังคับ (directrix) เป็นระยะทางเท่ากัน

รูปทรงทางเรขาคณิตอื่น ๆ ที่ซับซ้อนอาจสามารถอธิบายได้ด้วยโลกัสของรากของฟังก์ชันหรือพหุนาม ดังนั้น พื้นผิวกำลังสองสามารถนิยามได้เป็นโลกัสของรากของพหุนามกำลังสอง เป็นต้น

ตัวอย่างของรูปทรงที่ซับซ้อนอีกอันหนึ่งที่สามารถสร้างได้จากจุดจุดหนึ่งบนจาน และจานนั้นกลิ้งไปรอบพื้นผิวราบเรียบหรือโค้ง จุดในตำแหน่งต่าง ๆ ที่ปรากฏทั้งหมดก็คือโลกัส

## ดูเพิ่ม
* โฟกัส (focus)

หมวดหมู่:เรขาคณิตมูลฐาน
โลคัส (แก้ความกำกวม)

**โลคัส** หรือ **โลกัส** (พหูพจน์: โลกี) มาจากภาษาละติน แปลว่า สถานที่ อาจหมายถึง
* โลกัส (คณิตศาสตร์)
* โลคัส (พันธุศาสตร์)
* วิธีโลกี
อุทยานแห่งชาติแม่ตะไคร้

**อุทยานแห่งชาติแม่ตะไคร้** ตั้งอยู่ในท้องที่ของอำเภอสันกำแพง อำเภอดอยสะเก็ด อำเภอแม่ออน จังหวัดเชียงใหม่ และอำเภอบ้านธิ อำเภอเมืองลำพูน จังหวัดลำพูน
อุทยานแห่งชาติแม่ตะไคร้ มีเนื้อที่ทั้งหมดประมาณ 1,229.8 ตารางกิโลเมตร หรือ 768,625 ไร่

## แหล่งท่องเที่ยว
### ด้านธรรมชาติ
* จุดชมทิวทัศน์ กม.6
* ดอยลังกา
* น้ำตกตาดเหมย
* น้ำตกแม่ตะไคร้
* อ่างเก็บน้ำแม่ตะไคร้

## ลักษณะทางภูมิศาสตร์
### ภูมิประเทศ
พื้นที่โดยทั่วไปเป็นภูเขาสูงสลับซับซ้อน มีความสูงตั้งแต่ 400 - 1,947 เมตร จากระดับน้ำทะเลปานกลาง เป็นป่าต้นน้ำลำธารชั้น 1 อยู่ใน พื้นที่ลุ่มน้ำปิง 
วัง ยม น่าน ภูเขาเป็นเขาหินปูน มีป่าเบญจพรรณขึ้นอยู่โดยทั่วไป และมีป่าดิบเขาขึ้นตามแนวลำห้วยขุนห้วย หุบเขา และบริเวณป่าต้นน้ำลำธารอย่างหนาแน่น 

### ภูมิอากาศ
สภาพภูมิอากาศในเขตอุทยานแห่งชาติแม่ตะไคร้ แบ่งออกเป็น 3 ฤดูกาล คือ
# ฤดูฝน เริ่มตั้งแต่เดือนพฤษภาคม - เดือนตุลาคม
# ฤดูหนาว เริ่มตั้งแต่เดือนพฤศจิกายน - เดือนกุมภาพันธ์
# ฤดูร้อน เริ่มตั้งแต่เดือนมีนาคม - เดือนเมษายน
    
## พันธุ์ไม้และสัตว์ป่า
สภาพป่าประกอบด้วยป่าเบญจพรรณ ป่าดิบเขา ป่าเต็งรัง มีพันธุ์ไม้นานาชนิด ได้แก่ ไม้สัก แดง ประดู่ ยาง จำปี ประดู่ส้ม เหียง พลวง รัง ดงดำ ตีนนก 
ไม้ชั้นล่างประกอบด้วย ไม้ไผ่ หวาย พง ก้อ เป็นต้น และจะมี สน 2 ใบ สน 3 ใบ ขึ้นอยู่เป็นหย่อม ๆ ตามแนวสันเขาโดยทั่วไป
   
สัตว์ป่าประกอบด้วย หมูป่า ลิง ชะนี กวาง เก้ง เลียงผา เสือ กระต่าย ไก่ป่า นกยูง นกนานาชนิด เช่น นกแกง นกกระยาง นกเค้าแมว นกเก้ง เป็นต้น 

## จุดที่น่าสนใจ
* อ่างเก็บน้ำและเขื่อนเก็บน้ำ ประกอบด้วยอ่างเก็บน้ำห้วยผาแหน อ่างเก็บน้ำห้วยขมิ้น อ่างเก็บน้ำห้วยบง อ่างเก็บน้ำห้วยแม่ตะไคร้ เขื่อนเก็บน้ำแม่กวง 
เขื่อนห้วยแม่ออน
* ถ้ำเมืองออน ตั้งอยู่ที่อำเภอสันกำแพง เป็นถ้ำขนาดใหญ่ มีร่องรอยทางประวัติศาสตร์ มีปูชนียวัตถุทางพุทธศาสนาอยู่เป็นอันมาก
* สภาพทิวทัศน์ที่สวยงาม มีลักษณะเด่นเป็นเขาหินปูน มีหินงอกหินย้อย ถ้ำ หน้าผา น้ำตก น้ำพุร้อน ลำห้วย และสภาพป่าที่สมบูรณ์

## อ้างอิง

## แหล่งข้อมูลอื่น
* เว็บไซต์อุทยานแห่งชาติของกรมอุทยาน 
* เว็บไซต์อย่างเป็นทางการของจังหวัด

แม่ตะไคร้
หมวดหมู่:อุทยานแห่งชาติในจังหวัดเชียงใหม่
หมวดหมู่:อำเภอสันกำแพง
หมวดหมู่:อำเภอดอยสะเก็ด
หมวดหมู่:อำเภอแม่ออน
หมวดหมู่:อำเภอบ้านธิ
หมวดหมู่:อำเภอเมืองลำพูน
ฟลิฟ ออนไลน์

**Fly For Fun** หรือรู้จักกันดีในชื่อ **Flyff** คือเกมผจญภัย MMORPG

## แหล่งข้อมูลอื่น

* เว็บไซต์เกม FLYFF Korea
* เว็บไซต์เกม FLYFF International 
*เว็บไซต์เกม FLYFF Thailand 

## อ้างอิง

หมวดหมู่:เกมออนไลน์
หมวดหมู่:เกมสำหรับวินโดวส์
หมวดหมู่:วิดีโอเกมที่พัฒนาขึ้นในประเทศเกาหลีใต้
หมวดหมู่:เกมของแอสเฟียร์ อินโนเวชั่นส์
หมวดหมู่:เกมของอินิทรี ดิจิตอล
ธงชาติปานามา

**[[ธงชาติ]][[ปานามา]]** ออกแบบโดย มาเรีย ออสซา เด อมาดอร์ ธงนี้ได้ชักขึ้นครั้งแรกเมื่อวันที่ 20 ธันวาคม พ.ศ. 2446 ได้รับการรับรองเป็นธงชาติชั่วคราวในปี พ.ศ. 2447 และได้รับการรับรองอย่างเป็นทางการเมื่อปี พ.ศ. 2468 ภายหลังมีการรับรองซ้ำอีกครั้งในวันที่ 28 มีนาคม พ.ศ. 2484 

ลักษณะของธงชาติปานาอย่างเป็นทางการกำหนดไว้ในกฎหมายที่ 15 แห่งเดือนธันวาคม 1949 (Law 15 of December 1949) ไว้ดังนี้

*ธงชาติแห่งสาธารณรัฐ (ปานามา) ประกอบด้วยพื้นธงที่แบ่งภายในเป็น 4 ส่วน กล่าวคือ ส่วนมุมบนด้านคันธงเป็นพื้นสีขาวมีรูปดาวห้าแฉกสีน้ำเงิน 1ดวง  ส่วนมุมบนด้านปลายธงเป็นพื้นสีแดงเปล่า  ส่วนมุมล่างด้านคันธงพื้นสีน้ำเงินเปล่า  ส่วนมุมล่างด้านปลายธงเป็นพื้นสีขาวมีดาวห้าแฉกสีแดง 1 ดวง* 

ลักษณะของธงดังกล่าวสะท้อนถึงสภาพทางการเมืองของปานามาในขณะนั้น กล่าวคือ สีน้ำเงินหมายถึงพรรคอนุรักษนิยม สีแดงหมายถึงพรรคเสรีนิยม ซึ่งเป็นพรรคการเมืองที่ใหญ่ที่สุดของชาติในช่วงที่ออกแบบธง สีขาวหมายถึงสันติภาพและความบริสุทธิ์ ดาวสีน้ำเงินหมายถึงความบริสุทธิ์และความซื่อสัตย์ต่อประเทศชาติ ดาวสีแดงหมายถึงอำนาจอธิปไตยและกฎหมายของชาติ เมื่อนำดาวทั้งสองดวงมารวมกัน จึงหมายถึงสาธารณรัฐปานามาที่เกิดขึ้นใหม่โดยการแยกตัวจากประเทศโคลัมเบีย

## ดูเพิ่ม
* เพลงชาติปานามา

## แหล่งข้อมูลอื่น

* 

หมวดหมู่:สัญลักษณ์ของประเทศปานามา
ปานามา
เซซิลียา ซิกาเนร์-อัลเบนิซ

**เซซิลียา มารีอา ซาร่า อิซาเบล ซิกาเนร์-อัลเบนิซ** (*Cécilia María Sara Isabel Ciganer-Albéniz*) (12 พฤศจิกายน พ.ศ. 2500 — ) อดีตสุภาพสตรีหมายเลขหนึ่งของประเทศฝรั่งเศส

## แหล่งข้อมูลอื่น

* สาเหตุการหย่าร้างของซาร์กอซี 

ซเซซิลียา ซิกาเนร์-อัลเบนิซ
ซเซซิลียา ซิกาเนร์-อัลเบนิซ
หมวดหมู่:บุคคลจากจังหวัดโอดแซน
เพลงชาติปานามา

**[[เพลงชาติ]][[ปานามา]]** () มีชื่อเรียกอีกอย่างหนึ่งว่า "เพลงสดุดีแห่งคอคอด" () เพราะที่ตั้งของประเทศปานามาเป็นส่วนคอคอดที่สุดที่เชื่อมระหว่างทวีปอเมริกาเหนือกับทวีปอเมริกาใต้ไว้ ประพันธ์เนื้อร้องโดย ดร. เคโรนีโม เด ลา โอสซา ทำนองโดย ซานโตส คอร์เค

เพลงนี้เริ่มบรรเลงแก่สาธารณชนครั้งแรกเมื่อปานามาประกาศเอกราชในปี พ.ศ. 2446 และได้รับการรับรองเป็นเพลงชาติโดยสมบูรณ์ในปี พ.ศ. 2468

## เนื้อร้อง

## สื่อ

## อ้างอิง

## แหล่งข้อมูลอื่น
; แหล่งรวบรวมข้อมูลและไฟล์เสียง
* เพลงชาติปานามา (ขับร้อง) - Himnuszok
* Panama: ''Himno Istmeño'' - เพลงชาติปานามา (ขับร้อง)
* MP3 of เพลงชาติปานามา บรรเลงโดยวงดุริยางค์กองทัพเรือสหรัฐอเมริกา
; วีดิทัศน์
* เพลงชาติปานามา สถานีโทรทัศน์ RPC TV Canal 4
* เพลงชาติปานามา สถานีโทรทัศน์เทเลเมโทร

ปานามา
หมวดหมู่:ประเทศปานามา
หมวดหมู่:เพลงภาษาสเปน
ความพอประมาณ

[thumb|right|ภาพ Temperantia ของ [ลูก้า จีออร์ดาโน่]]
**ความพอประมาณ** (; ) ถูกจัดให้อยู่ในคุณธรรมพื้นฐานสี่ประการที่ควรเคารพ ทั้งในวัฒนธรรมเฮเลนนิกและในกิจวัตรของชาวคริสเตียนตามนิกายโรมันคาทอลิก นอกเหนือจากนั้น ความพอประมาณยังเป็นส่วนสำคัญในศาสนาอื่น ๆ อีก เช่น ศีลห้าของพุทธศาสนา

แต่เดิมนั้น ความพอประมาณนั้นชัดเจนว่าเป็นการควบคุมความกระหายเพื่อที่จะได้รับความสุขภายนอก ซึ่งเกิดขึ้นในขอบเขตของเหตุผล ไม่มีคุณธรรมใดที่เราจะสามารถทำได้ถ้าหากเราขาดการควบคุมตัวเอง ขาดความยับยั้งชั่งใจ ถ้าหากว่ามันขัดกับความปรารถนาของเรา มันจึงถูกจัดให้เป็นคุณธรรมพื้นฐาน ซึ่งคำว่า พื้นฐาน ก็บ่งบอกไว้อย่างชัดเจนแล้วว่า มีความสำคัญยิ่งนัก

ความพอประมาณนั้นสามารถแบ่งได้เป็นการละเว้น ความบริสุทธิ์ หรือ พรหมจรรย์ และความถ่อมตัว ครอบคลุมไปถึงการกิน ดื่ม การมีเพศสัมพันธ์ และการป้องกันตัวเองมิให้เกิดความหลงตัว

หมวดหมู่:หลักธรรมของศาสนาคริสต์
หมวดหมู่:คุณธรรม
ยีเอ๋ง

**ยีเอ๋ง** () ชื่อรอง **เจิ้งผิง** (正平) เป็นนักเขียนและนักดนตรีที่มีชีวิตอยู่ในปลายราชวงศ์ฮั่นตะวันออก เขาเป็นที่รู้จักจากบทกวีร้อยแก้วชื่อ "*Fu* on the Parrot" ซึ่งเป็นผลงานชิ้นเดียวของเขาที่หลงเหลือมาจนถึงปัจจุบัน

## ประวัติ
ยีเอ๋งเกิดเมื่อราวปี 173 ที่อำเภอปาน เมืองเพงงวนก๋วน ในช่วงต้นทศวรรษ 190 ยีเอ๋งเช่นเดียวกับคนอื่น ๆ อีกมากมาย ต่างพากันอพยพหนีความวุ่นวายที่เกิดขึ้นทางตอนเหนือของจีนในช่วงปลายราชวงศ์ฮั่น เขาตั้งถิ่นฐานในเกงจิ๋ว (ครอบคลุมมณฑลหูเป่ย์และมณฑลหูหนานในปัจจุบัน) และเข้ารับราชการกับเล่าเปียว เจ้าเมืองเกงจิ๋ว

ราวปี 196 ยีเอ๋งมุ่งหน้าขึ้นเหนือเพื่อเข้ารับราชการในราชสำนักที่โจโฉสถาปนาขึ้นที่เมืองฮูโต๋ ยีเอ๋งมีความสนิทสนมกับขงหยง ปราชญ์คนสำคัญ ซึ่งเขียนหนังสือแนะนำตัวเขาให้เข้ารับราชการและส่งขึ้นไปถวายพระเจ้าเหี้ยนเต้ ซึ่งเป็นเพียงจักรพรรดิหุ่นเชิดภายใต้การควบคุมของโจโฉ ยีเอ๋งเดินทางกลับเกงจิ๋วในปี 197 เขาอาศัยอยู่ที่นั่นจนกระทั่งเสียชีวิตในอีก 1–2 ปีต่อมา

แม้ว่า ยีเอ๋งจะเป็นที่รู้จักในฐานะกวีและนักเขียนที่มีพรสวรรค์ แต่เขากลับมีพฤติกรรมที่แปลกประหลาด ชอบพูดตลกขบขันอย่างไม่เหมาะสม และแสดงท่าทีเย่อหยิ่งจนยากต่อการเข้าสังคม สร้างความสงสัยให้กับบางคนถึงสภาพจิตของเขา

เมื่อมาถึงเมืองฮูโต๋ในปี 196 ขงหยงพูดยกย่องยีเอ๋งต่อหน้าโจโฉ โจโฉจึงเชิญยีเอ๋งมาพบ อย่างไรก็ตาม ยีเอ๋ง มีทัศนคติที่ไม่ดีต่อโจโฉ และไม่ยอมเข้าพบ โจโฉโกรธยีเอ๋งแต่ไม่ลงโทษเพราะพรสวรรค์ของเขา ยีเอ๋งขึ้นชื่อเรื่องความสามารถในการตีกลอง จึงได้รับคำเชิญจากโจโฉ ให้ร่วมแสดงโชว์การตีกลองร่วมกับมือกลองคนอื่น ๆ ในงานเลี้ยง โจโฉมอบชุดพิเศษให้กับมือกลองได้สวมใส่ แต่ยีเอ๋งไม่ยอมใส่และสวมใส่ชุดของตัวเองเมื่อแสดงต่อหน้าโจโฉและแขกคนสำคัญ เขาถูกคนรับใช้ตำหนิเรื่องการแต่งกายที่ไม่เหมาะสม ยีเอ๋งเปลือยกายอย่างช้า ๆ ต่อหน้าโจโฉและแขกคนสำคัญ เขาค่อย ๆ สวมชุดมือกลองและเล่นต่อโดยไม่แสดงอาการเขินอาย ขงหยง จัดการให้ยีเอ๋งได้พบกับโจโฉอีกครั้ง แต่ยีเอ๋งกลับประพฤติตนไม่เหมาะสมดังเดิม โจโฉจึงส่งยีเอ๋งกลับคืนสู่เล่าเปียว

ท่ามกลางผู้ใต้บังคับบัญชาของเล่าเปียว ยีเอ๋ง ได้รับการยกย่องอย่างสูงจากผลงานด้านวรรณกรรมของเขา อย่างไรก็ตาม เขายังวิพากษ์วิจารณ์เล่าเปียวว่าขาดความเด็ดขาด และสร้างความไม่พอใจให้กับผู้ใต้บังคับบัญชาส่วนใหญ่ของเล่าเปียว ด้วยท่าทีเย่อหยิ่งของเขา เล่าเปียวอดทนต่อพฤติกรรมโอหังของยีเอ๋งเป็นเวลา 1 ปี สุดท้ายจึงส่งเขาไปประจำการที่กังแฮ เพื่อรับราชการกับหองจอ เจ้าเมืองกังแฮ หวงเช่อ (黄射) บุตรชายของหองจอชื่นชมยีเอ๋งเป็นอย่างมาก ในตอนแรกหองจอเองก็ประทับใจในสติปัญญาและความสามารถของยีเอ๋งเช่นกัน อย่างไรก็ตาม ยีเอ๋งสร้างปัญหาให้กับตัวเองเมื่อเขาพูดจาดูถูกหองจอต่อหน้าลูกน้องในงานเลี้ยง หองจอจึงออกคำสั่งประหารชีวิตยีเอ๋ง

## หมายเหตุ

## อ้างอิง

### ข้อมูล

* 
* 

* หนังสือ คุยเฟื่องเรื่องสามก๊ก  โดย โกวิท ตั้งตรงจิตร, พ.ศ. 2550 สำนักพิมพ์ชมรมเด็ก
* สามก๊กฉบับวณิพก โดย ยาขอบ

หมวดหมู่:เล่าเปียวและผู้เกี่ยวข้อง
หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:บุคคลที่ถูกประหารชีวิตโดยราชวงศ์ฮั่น
หมูแรด

**หมูแรด** คือ หมูทีเกิดจากการนำหมูบ้านมาผสมพันธุ์กับหมูป่า เมื่อนำไปปรุงอาหารจะมีรสชาติเปรี้ยวเล็กน้อยถึงปานกลาง นักโภชนาการอาหารจึงเรียกว่า "หมูแรด" ซึ่งมีรสชาติเปรี้ยวคล้ายมะม่วงแรด

หมวดหมู่:หมู
โรงเรียนเทพศิรินทร์ชลบุรี (อุทกฯ อุปถัมภ์)

**โรงเรียนเทพศิรินทร์ชลบุรี (อุทกฯ อุปถัมภ์)** เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษาชลบุรี ประเภทโรงเรียนมัธยมศึกษาขนาดเล็ก เปิดสอนในระดับชั้นมัธยมศึกษาปีที่ 1-6 แบบสหศึกษา ตั้งอยู่ที่ 22 หมู่ 4 ต.วัดโบสถ์ อ.พนัสนิคม จ.ชลบุรี และเป็นโรงเรียนในกลุ่มโรงเรียนเทพศิรินทร์ แห่งที่ 11

## ประวัติ
**โรงเรียนเทพศิรินทร์ชลบุรี (อุทกฯ อุปถัมภ์)** มีชื่อเดิมว่า **โรงเรียนอุทกวิทยาคม**  เป็นโรงเรียนขนาดเล็กประจำตำบลที่ตั้งบนที่ดินของวัดอุทกเขปสีมาราม ซึ่งประชาชนและเจ้าอาวาสทั้ง 3 วัด คือ วัดศีลขันธาราม อำเภอโพธิ์ทอง จังหวัดอ่างทอง วัดเขาบางทราย อำเภอเมือง จังหวัดชลบุรี และวัดอุทกเขปสีมาราม อำเภอพนัสนิคม จังหวัดชลบุรี เป็นผู้ซื้อไว้เพื่อตั้งโรงเรียนโดยเฉพาะ มีเนื้อที่จำนวน 20 ไร่ 86 ตารางวา ได้รับการประกาศจัดตั้งเป็นโรงเรียนเมื่อวันพฤหัสบดีที่ 5 เมษายน พ.ศ. 2522 และเปิดสอนเป็นวันแรกเมื่อวันจันทร์ที่ 21 พฤษภาคม พ.ศ. 2522 มีนักเรียน ม.1 จำนวน 83 คน มี 2 ห้องเรียน ครูใหญ่คนแรก คือ นายสมดุล ทำเนาว์ มีครู 5 คน 

ปี พ.ศ. 2564 คณะกรรมการศึกษาธิการจังหวัดชลบุรี ได้มีมติเห็นชอบให้เปลี่ยนชื่อสถานศึกษาเป็น "โรงเรียนเทพศิรินทร์ชลบุรี (อุทกฯ อุปถัมภ์)" โดยสำนักงานเขตพื้นที่การศึกษามัธยมศึกษา เขต 18 มีประกาศเมื่อวันที่ 10 กุมภาพันธ์ พ.ศ. 2564 และนับเป็นโรงเรียนในเครือข่ายเทพศิรินทร์ แห่งที่ 11

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาชลบุรี ระยอง
หมวดหมู่:โรงเรียนในอำเภอพนัสนิคม
หมวดหมู่:โรงเรียนที่ก่อตั้งในปี พ.ศ. 2522
นิมิต

คำสำคัญ **"นิมิต"** แปลว่า เครื่องหมาย

* นิมิต (เขตแดน) - เครื่องหมายบอกเขตสีมาที่พระวินัยกำหนด เช่น เขตของวัดวาสมัยนี้ ใช้ลูกนิมิตเป็นเครื่องหมายกำหนด
* นิมิต (กรรมฐาน) - เครื่องหมายในเวลาทำกรรมฐาน เช่น นิมิตของกสิณไฟ คือ เปลวไฟ, นิมิตของอานาปานนุสติ คือ ลม เป็นต้น
* นิมิต (เครื่องบอกเหตุ) - หมายถึง เครื่องหมายแสดงเหตุ ลาง เค้ามูล เช่น สุบินนิมิต (ความฝัน), บุพนิมิต (ความฝันตอนเช้า), ศุภนิมิต (นิมิตหมายอันดี) เช่น หากจิ้งจกร้องทักก่อนออกจากบ้าน จะเป็นเครื่องหทายแสดงลางบอกเหตุว่า จะเกิดเรื่องไม่ดีแก่เจ้าตัว
* อวัยวะสืบพันธุ์ - "นิมิต" มีความหมายหนึ่งว่า อวัยวะสืบพันธุ์
* เนรมิต - เป็นคำที่แผลงมาจาก "นิมิต" ในภาษาบาลี หรือ "นิรมิต" ในภาษาสันสกฤต
สมาคมการค้าเสรียุโรป

**สมาคมการค้าเสรียุโรป** หรือ **เอฟตา** () เป็นกลุ่มการค้าของทวีปยุโรป ตั้งขึ้นในปี พ.ศ. 2503 เป็นอีกกลุ่มนอกจากประชาคมเศรษฐกิจยุโรปในตอนนั้น มีสมาชิกก่อตั้งคือออสเตรีย เดนมาร์ก นอร์เวย์ โปรตุเกส สวีเดน สวิตเซอร์แลนด์ และสหราชอาณาจักร ปัจจุบันเอฟตามีสมาชิกคือไอซ์แลนด์ ลิกเตนสไตน์ นอร์เวย์ และสวิตเซอร์แลนด์ 

ฟินแลนด์เริ่มเป็นสมาชิกสมทบในปี พ.ศ. 2504 และกลายมาเป็นสมาชิกเต็มในปี พ.ศ. 2529 และไอซ์แลนด์เข้าเป็นสมาชิกในปี พ.ศ. 2513 สหราชอาณาจักรและเดนมาร์กเข้าร่วมประชาคมยุโรปในปีพ.ศ. 2516 จึงหมดสมาชิกภาพของเอฟตา โปรตุเกสเข้าประชาคมยุโรปเช่นกันในปี พ.ศ. 2528 ลิกเตนสไตน์เข้าร่วมเอฟตาในปี พ.ศ. 2534 และสุดท้ายฟินแลนด์ สวีเดน ออสเตรีย ออกจากเอฟตาไปเข้าร่วมสหภาพยุโรปใน พ.ศ. 2538 

## ชาติสมาชิก
thumb|
### สมาชิกปัจจุบัน

### อดีตสมาชิก

## อ้างอิง

## แหล่งข้อมูลอื่น
* เว็บไซต์อย่างเป็นทางการของเอฟตา


หมวดหมู่:กลุ่มการค้า
หมวดหมู่:ทวีปยุโรป
หมวดหมู่:สหภาพยุโรป
สมการของเดรก

**สมการของเดรก** *(Drake equation)*  บางครั้งอาจเรียกว่า Green Bank formula เป็นผลงานที่มีชื่อเสียงที่เกี่ยวข้องกับการศึกษาด้านชีววิทยาอวกาศ และการค้นหาสิ่งมีชีวิตทรงภูมิปัญญาจากต่างดาว (เซติ) *Search for Extraterrestrial Intelligence - SETI*

สมการของเดรก เป็นสูตรคำนวณที่นำเสนอโดย ดร. แฟรงก์ เดรก นักดาราศาสตร์ชาวอเมริกัน ในการประชุมที่หอดูดาวกรีนแบงก์ รัฐเวสต์เวอร์จิเนีย เมื่อปี ค.ศ. 1960 เพื่อประมาณการความเป็นไปได้ ของจำนวนอารยธรรมของสิ่งมีชีวิต ในแกแลกซีทางช้างเผือก โดยคำนึงถึงปัจจัยต่างๆ ในรูปสมการทางคณิตศาสตร์

สมการของเดรก ระบุว่า

:N = R^{\ast} \times f_p \times n_e \times f_{\ell} \times f_i \times f_c \times L \!

โดยที่

:*N* หมายถึง จำนวนอารยธรรมต่างดาวที่มีความสามารถติดต่อกันได้ทางคลื่นวิทยุ

และ

:*R** หมายถึง อัตราการเกิดของดาวฤกษ์ที่มีสภาพเหมาะสม และเกิดขึ้นนานพอที่เกิดสภาพเหมาะสมที่จะพัฒนาไปสู่สิ่งมีชีวิตชั้นสูง
:*f**p* หมายถึง สัดส่วนของดาวฤกษ์ที่มีระบบดาวเคราะห์ (ประมาณตัวเลข ไว้ที่ราว 0.2 - 0.5) 
:*n**e* หมายถึง สัดส่วนของดาวเคราะห์ที่สิ่งมีชีวิตน่าจะใช้อยู่อาศัยได้ (ประมาณตัวเลข ไว้ที่ราว 1 - 5) 
:*f*ℓ หมายถึง สัดส่วนของดาวเคราะห์ที่เกิดสิ่งมีชีวิต (ประมาณตัวเลข ไว้ที่ราว 1) 
:*f**i* หมายถึง สัดส่วนของสิ่งมีชีวิตที่จะพัฒนาเป็นสิ่งมีชีวิตชั้นสูง และทรงภูมิปัญญา (ประมาณตัวเลข ไว้ที่ราว ต่ำกว่า 1 เล็กน้อย) 
:*f**c* หมายถึง สัดส่วนที่สิ่งมีชีวิตทรงภูมิปัญญานั้นสามารถพัฒนาเทคโนโลยี จนถึงขั้น สามารถตรวจรับการสื่อสารจากโลกอื่นได้ (ประมาณไว้ที่ราว 0.1 - 0.2)
:*L* หมายถึง ระยะเวลาเป็น (ปี) ที่อารยธรรมนั้น ส่งสัญญาณสื่อสารตอบกลับ (ประมาณตัวเลข ไว้ที่ราว หนึ่งพัน - หนึ่งร้อยล้านปี)

คาร์ล เซแกน นักดาราศาสตร์ชาวอเมริกันที่มีชื่อเสียง ให้การยอมรับสมการของเดรก และนำไปอ้างถึงในรายการโทรทัศน์ของเขาอยู่เสมอ จนบางครั้งถูกกล่าวถึงโดยความเข้าใจผิดว่า คาร์ล เซแกน เป็นผู้คิดสมการนี้ และเรียกว่า **สมการของเซแกน**

## ประวัติ

ในเดือนกันยายน ปี 1959 นักฟิสิกส์จูเซปเป้ คอคคอนี  (Giuseppe Cocconi) และฟิลิป มอร์ริสัน  (Philip Morrison) ได้ตีพิมพ์บทความในวารสาร *เนเจอร์*  ที่มีชื่อเรื่องที่เร้าใจว่า "การค้นหาการสื่อสารระหว่างดวงดาว"

[thumb|ดร. [แฟรงก์ เดรก (Dr. Frank Drake)]]

## อ้างอิง
* http://www.vcharkarn.com/vcafe/47987 
* เซติ กับการค้นหา มนุษย์ต่างดาว 

## แหล่งข้อมูลอื่น
* The E.T. Equation, Recalculated บทความปรับปรุงล่าสุดของ แฟรงก์ เดรก  ตีพิมพ์เมื่อเดือนธันวาคม พ.ศ. 2547 ในนิตยสาร Wired
* รายงานการค้นพบระบบดาวเคราะห์ที่มีคุณสมบัติคล้ายระบบสุริยะ ในปี พ.ศ. 2546
* ทดลองปรับค่าตัวแปรในสมการของเดรก (อะโดบี แฟลช)

หมวดหมู่:SETI
หมวดหมู่:สมการ
หมวดหมู่:วิทยาศาสตร์ในปี พ.ศ. 2503
หมวดหมู่:ชีววิทยาดาราศาสตร์
ประตูชัย

[thumb|right|300px|[อาร์กเดอทรียงฟ์เดอเลตวล|ประตูชัยฝรั่งเศส ณ ปารีส สร้างขึ้นเพื่อเป็นการสดุดีวีรชนทหารกล้าที่ได้ร่วมรบเพื่อประเทศฝรั่งเศส โดยเฉพาะอย่างยิ่งในสงครามนโปเลียน]]
**ประตูชัย** (, ) เป็นสิ่งก่อสร้างมีลักษณะเป็นซุ้มโค้งประดับด้วยประติมากรรม คำจารึก และสิ่งตกแต่งอย่างอื่น กำเนิดในยุคสาธารณรัฐโรมโดยสร้างเพื่อฉลองชัยชนะในการรบแต่ละคราว ตัวอย่างเช่น ประตูชัยของลูชียุส สเตอริตินุส (Lucius Steritinus) สร้างเมื่อ พ.ศ. 348 เพื่อฉลองชัยชนะในการรบที่ฮิสปาเนีย และประตูชัยของควินตุส ฟาบิอุส มักซิมุส อัลโลโบรจิกุส (Quintus Fabius Maximus Allobrogicus) สร้างไว้ในสภาโรมันเมื่อ พ.ศ. 420 เหตุที่สร้างเป็นซุ้มโค้งนั้นเพราะสร้างได้ง่ายไม่ต่างจากสิ่งก่อสร้างอื่นเช่นอัฒจันทร์หรือโบสถ์วิหาร ยุคปัจจุบันพบได้หลายแห่ง อาทิ ประตูชัยวงเวียนดาว และประตูชัยการ์รูแซล ที่เมืองปารีส ประตูชัยเวลลิงตันและประตูชัยมาร์เบิลอาร์ช ที่เมืองลอนดอน ปะตูไซที่เมืองเวียงจันทน์  ฯลฯ การสร้างไม่จำต้องเป็นการฉลองชัยชนะเสมอไป อาจเป็นการสร้างเพื่ออุทิศแก่ทหารที่ถึงแก่กรรมในสงครามหรือใช้ประดับตกแต่งก็ได้

## ระเบียงภาพ

ไฟล์:Monumento a la Revolución Mexicana.jpg|อนุสาวรีย์ปฏิวัติเม็กซิโก ณ เม็กซิโกซิตี เป็นประตูชัยขนาดสูงสุดในโลก สร้าง พ.ศ. 2481
ไฟล์:PyongYang-Arch of Triumph.jpg|ประตูชัยเปียงยาง ณ เปียงยาง เป็นประตูชัยสูงเป็นที่สองของโลก สร้าง พ.ศ. 2525
ไฟล์:Arc de Triomphe du Carrousel 2006.jpg|ประตูชัยแห่งการูแซล ณ ปารีส สร้างเพื่อเป็นการสดุดีวีรชนทหารกล้าที่ได้ร่วมรบเพื่อประเทศฝรั่งเศสในระหว่างสงครามนโปเลียน
ไฟล์:Porte Saint-Denis 01.jpg|ประตูชัยนักบุญเดนี ณ ปารีส สร้างฉลองชัยชนะของพระเจ้าหลุยส์ที่ 14
ไฟล์:Wellington Arch - 01.jpg|ประตูชัยเวลลิงตัน ณ ลอนดอน สร้างฉลองการรบชนะในสงครามนโปเลียน
ไฟล์:San Pietroburgo-Piazza del Palazzo 3.jpg|ประตูชัยแห่งเซนต์ปีเตอร์สเบิร์ก สร้างฉลองการรบชนะในสงครามนโปเลียน
ไฟล์:Soldiers' and Sailors' Arch.jpg|ประตูชัยโยธินและนาวี ณ นิวยอร์กซิตี สร้างฉลองการรบชนะกลุ่มสมาพันธรัฐ
ไฟล์:Welsford-Parker_Monument_at_the_entrance_to_the_Old_Burying_Ground_in_Halifax,_Nova_Scotia,_Canada.jpg|อนุสรณ์เวลส์ฟอร์ด-ปาร์กเกอร์ ณ ฮาลิแฟกซ์, โนวาสโกเทีย สร้างเพื่อฉลองชัยชนะของกองทัพอังกฤษในสงครามไครเมีย
ไฟล์:Brandenburger Tor Blaue Stunde.jpg|ประตูบรันเดินบวร์ค สร้างเพื่อเป็นตัวแทนแห่งสันติภาพ
ไฟล์:Siegestor bei Nacht.JPG|ซีเจสเตอร์ ณ มิวนิก เป็นอนุสรณ์สถานสมัยบาวาเรีย ถูกทำลายในสงครามโลกครั้งที่ 2 ก่อนบูรณะบางส่วน
ไฟล์:NapoliMaschioAngioinoIngresso.jpg|ประตูชัยปราสาทนูโอโว ณ เนเปิลส์ สร้างเพื่อฉลองชัยชนะของพระเจ้าอัลฟองโซที่ 5 แห่งอารากอง
ไฟล์:Taq-e-Zafar+.jpg|ประตูชัยคาบูล สร้างฉลองการเป็นเอกราชของอัฟกานิสถานเมื่อ พ.ศ. 2462
ไฟล์:Porta Macedonia, Skopie, Macedonia del Norte, 2014-04-16, DD 105.jpg|ประตูมาซิโดเนีย ณ สโคเปีย สร้างเพื่อฉลองครบรอบ 20 ปีการเป็นเอกราช
ไฟล์:Привет Королевство Таиланд - panoramio.jpg|ประตูชัยอรัญประเทศ ในประเทศไทย สร้างเป็นสัญลักษณ์เพื่อระลึกถึงคนไทยที่สละชีพในกรณีพิพาทอินโดจีน
ไฟล์:Gateway of india Mumbai 03.jpg|ประตูสู่อินเดีย ณ มุมไบ สร้างเพื่อเฉลิมฉลองการเสด็จเยือนนครมุมไบของพระเจ้าจอร์จที่ 5 และ พระนางมาเรียแห่งเท็ค
ไฟล์:I love my india.jpg|ประตูอินเดีย ณ นิวเดลี สร้างเพื่อรำลึกถึงทหารอินเดียของกองทัพบริติชอินเดียที่เสียชีวิตในสงครามโลกครั้งที่หนึ่ง


## อ้างอิง

หมวดหมู่:ประตูชัย
หมวดหมู่:สถาปัตยกรรม
หมวดหมู่:อนุสาวรีย์แห่งชัยชนะ
เซลล์แสงอาทิตย์ชนิดสีย้อมไวแสง

**เซลล์แสงอาทิตย์ชนิดสีย้อมไวแสง** เป็นอุปกรณ์สำหรับการใช้พลังงานจากแสงอาทิตย์มาเปลี่ยนให้เป็นกระแสไฟฟ้า ผ่านการถ่ายเทพลังงานของอิเล็กตรอนจากโมเลกุลของสีย้อมไวแสง ซึ่งถูกกระตุ้นจากสถานะพื้นไปที่สถานะกระตุ้นโดยแสงที่มากระทบ แล้วเคลื่อนที่ผ่านสารกึ่งตัวนำที่มีชั้นระดับพลังงานที่สามารถรับอิเล็กตรอนได้ ซึ่งนิยมใช้ไทเทเนียมไดออกไซด์ที่มีรูพรุน เป็นทั้งตัวส่งผ่านอิเล็กตรอนและตัวยึดเกาะโมเลกุลสารสี

เซลล์แสงอาทิตย์ในกลุ่มนี้ยังไม่เป็นที่นิยมในท้องตลาด แม้ว่าเป็นที่กล่าวถึงว่ามีราคาถูกกว่า และเป็นมิตรกับสิ่งแวดล้อม แต่ยังคงประสบปัญหาการเสื่อมสภาพอย่างรวดเร็ว

## องค์ประกอบทางเทคโนโลยี
# กระจกใสที่เคลือบสารในกลุ่มออกไซด์ที่นำไฟฟ้าได้เป็นฟิล์มบาง
# ฟิล์มไทเทเนียมไดออกไซด์ที่มีรูพรุน
# สีย้อมไวแสง
# สารละลายอิเล็กโทรไลต์
# กระจกใสเคลือบสารในกลุ่มออกไซด์ที่นำไฟฟ้าได้ และเคลือบตัวเร่งปฏิกิริยาที่ช่วยส่งผ่านอิเล็กตรอนกลับ

## อ้างอิง

## แหล่งข้อมูลอื่น
* "เซลล์แสงอาทิตย์กับสีย้อมไวแสงจากพืชในประเทศไทย" บทความปริทัศน์ในวารสารวิทยาศาสตร์ มข., pdf

หมวดหมู่:เซลล์แสงอาทิตย์ชนิดฟิล์มบาง
หมวดหมู่:รังสีอัลตราไวโอเลต
หมวดหมู่:สิ่งประดิษฐ์ของสวิตเซอร์แลนด์
เอริก ดับเบิลยู. ไวส์สไตน์

**เอริก ดับเบิลยู. ไวส์สไตน์** (, เกิด 18 มีนาคม พ.ศ. 2512 ใน บลูมิงตัน รัฐอินดีแอนา) เป็นนักเขียนสารานุกรม มีผลงานสร้างและดูแลแมทเวิลด์และไซนส์เวิลด์ (Eric Weisstein's World of Science หรือ ScienceWorld) ปัจจุบันทำงานให้กับ วุลแฟรมรีเสิร์ช

## แหล่งข้อมูลอื่น
* 
* ''MathWorld''
* ''ScienceWorld''

หมวดหมู่:นักคณิตศาสตร์ชาวอเมริกัน
หมวดหมู่:บุคคลที่เกิดในปี พ.ศ. 2512
หมวดหมู่:บุคคลจากรัฐอินดีแอนา
แมทเวิลด์

**แมทเวิลด์** () เป็นเว็บไซต์ที่รวบรวมข้อมูลสำหรับอ้างอิงทางคณิตศาสตร์ โดยมี เอริก ดับเบิลยู. ไวส์สไตน์ (Eric W. Weisstein) เป็นผู้สร้างและเขียนเนื้อหาส่วนใหญ่ มีบริษัท วุลแฟรม รีเสิร์ช (Wolfram Research) ให้การสนับสนุนด้านทุน อีกทั้งยังได้รับทุนจาก National Science Digital Library ของ National Science Foundation ที่มอบให้กับมหาวิทยาลัยอิลลินอยส์ เออร์แบนา-แชมเปญจน์

## ประวัติ
เอริก ดับเบิลยู. ไวส์สไตน์ ผู้สร้างเว็บไซต์ ขณะเป็นนักศึกษาฟิสิกส์และดาราศาสตร์ ติดนิสัยเขียนโน้ตย่อเวลาอ่านคณิตศาสตร์ เมื่อ พ.ศ. 2538 (ค.ศ. 1995) เขานำโน้ตดังกล่าวออนไลน์ และตั้งชื่อว่า "Eric's Treasure Trove of Mathematics" (หีบสมบัติเกี่ยวกับคณิตศาสตร์ของอิริค) ประกอบไปด้วยบทความเป็นร้อยหน้า ครอบคลุมเนื้อหาทางคณิตศาสตร์ที่หลากหลาย เว็บไซต์ดังกล่าวกลายเป็นแหล่งข้อมูลทางคณิตศาสตร์ที่นิยม ไวส์สไตน์ปรับปรุงเนื้อหา ยอมรับคำแนะนำและแก้ไขจากผู้อ่าน

พ.ศ. 2541 เขาทำสัญญากับสำนักพิมพ์ CRC Press นำเนื้อหาไปตีพิมพ์เป็นหนังสือและซีดีรอมในชื่อว่า "CRC Concise Encyclopedia of Mathematics" ส่วนเนื้อหาที่ออนไลน์เหลือเพียงส่วนเดียว

พ.ศ. 2542 ไวส์สไตน์ ไปร่วมงานกับ วุลแฟรม รีเสิร์ช (Wolfram Research, Inc. หรือ WRI) วุลแฟรม รีเสิร์ช เปลี่ยนชื่อใหม่เป็น แมทเวิลด์ ใช้เซิร์ฟเวอร์ของบริษัท และเปิดให้เข้าดูโดยไม่มีข้อจำกัด

## คดีความ
ในปี พ.ศ. 2543 CRC Press ได้ฟ้องร้อง วุลแฟรม รีเสิร์ช ประธานบริษัท สตีเฟน วอลแฟรม และผู้แต่ง อิริค ไวส์สไตน์ จากการผิดสัญญาที่ว่า แมทเวิลด์ ต้องอยู่ในรูปงานพิมพ์เท่านั้น เว็บไซต์ถูกระงับโดยศาล และทั้งสองฝ่ายได้ตกลงกันภายนอกศาล โดยที่ วุลแฟรม รีเสิร์ช จ่ายเงินจำนวนหนึ่งเพื่อชดใช้ค่าเสียหาย และปฏิบัติตามข้อตกลงต่าง ๆ หนึ่งในข้อตกลงดังกล่าว คือ ที่ส่วนล่างสุดในหน้าจะแสดงข้อความลิขสิทธิ์
และ CRC Press มีสิทธิ์แต่เพียงผู้เดียวใน แมทเวิลด์ ในรูปแบบหนังสือ จากนั้นเว็บไซต์ก็กลับมาเข้าถึงได้อีกครั้ง

ในช่วงที่แมทเวิลด์ไม่สามารถเข้าไปดูได้ ก็เกิดโครงการ แพลเนตแมท (PlanetMath) ขึ้น

## ดูเพิ่ม
* แพลเนตแมท (PlanetMath)

## อ้างอิง

* Making MathWorld , Eric Weisstein, *The Mathematica Journal, * Volume 10, Issue 3, 2005.

## แหล่งข้อมูลอื่น
* เว็บไซต์ทางการ

หมวดหมู่:เว็บไซต์
หมวดหมู่:คณิตศาสตร์
หมวดหมู่:การศึกษาคณิตศาสตร์
บุกอาณาจักรโลก 10,000 ปี

***บุกอาณาจักรโลก 10,000 ปี*** () เป็นภาพยนตร์อเมริกันที่ออกฉายในประเทศไทยเมื่อวันที่ 6 มีนาคม พ.ศ. 2551 และออกฉายในสหรัฐอเมริกาเมื่อวันที่ 7 มีนาคม พ.ศ. 2551 เป็นภาพยนตร์ที่นำเสนอเรื่องราวในยุคก่อนประวัติศาสตร์ กำกับโดยโรแลนด์ เอ็มเมอริค นำแสดงโดย สตีเวน สเตรท, คามิลลา เบล และ คลิฟ เคอร์ติส

## เนื้อเรื่องย่อ
ในยุคก่อนประวัติศาสตร์ แถบหุบเขา นักล่าวัยหนุ่ม ดี’เลห์ (สตีเวน สเตรท) ได้พบรักกับเอโวเล็ท (คามิลลา เบล) เมื่อบรรดานักรบลึกลับคุกคามหมู่บ้านของเขา และลักพาตัวเอโวเล็ตไป ดี’เลห์ถูกบังคับให้เป็นผู้นำกลุ่มนักล่าจำนวนไม่มาก ในการไล่ล่าเพื่อช่วยชีวิตเธอ และได้ผจญภัยในดินแดนที่ไม่รู้จักที่ดินแดนที่มีอารยธรรมที่เหนือกว่าพวกเขา กลุ่มนักล่าพบว่ามีอีกหลายชนเผ่า ที่ยอมเข้าเป็นแนวร่วมคนพวกนี้ ได้เคยถูกรุกรานจากบรรดากลุ่มนักรบที่ล่าทาส ทำให้นักล่าที่เคยเป็นกลุ่มเล็กๆ ของดี’เลห์ ได้กลายเป็นกองทัพไปเสียแล้ว

นักรบที่มีความแตกต่างกัน ต้องสู้รบกับผู้ล่าก่อนประวัติศาสตร์ และยังต้องรวบรวมความกล้า เพื่อต่อสู้กับหลายสิ่งหลายอย่าง และเมื่อการเดินทางเพื่อความเป็นวีรบุรุษของเขามาถึงที่สุด พวกเขาได้ค้นพบการสูญเสียทางอารยธรรม รวมทั้งได้เรียนรู้โชคชะตา ที่ในที่สุดแล้ว ขึ้นอยู่กับอาณาจักรที่เหนือจินตนาการ ซึ่งเป็นที่ๆ มีบรรดาปิรามิดที่สูงเทียมฟ้าอยู่เต็มไปหมด พวกเขาต่อสู้กับเทพเจ้าซุส โอเบลิสก์ ราห์ รวมถึง โอดิน ทานอส เดธ ตลอดจน ไมอาห์ แกนดัลฟ์ เซารอน และพิชิตได้ทั้งหมด แต่สุดท้ายกลับพบจุดจบ เมื่อเจอคิงอารากอน บุตรแห่งดูเนไดน์ 

## อ้างอิง

* บุกอาณาจักรโลก 10,000 ปี pantip.com

## แหล่งข้อมูลอื่น
* เว็บไซต์อย่างเป็นทางการ
* 

หมวดหมู่:ภาพยนตร์อเมริกันที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์ที่กำกับโดย โรแลนด์ เอ็มเมอริค
หมวดหมู่:ภาพยนตร์ที่ถ่ายทำในประเทศนิวซีแลนด์
หมวดหมู่:ภาพยนตร์ที่ถ่ายทำในประเทศนามิเบีย
จอห์น เชอร์ชิล ดยุกแห่งมาร์ลบะระ

**จอห์น เชอร์ชิลล์ ดยุกแห่งมาร์ลบะระ เจ้าชายแห่งมินเดลไฮม์ เคานต์แห่งเนลเลนบวร์ก เจ้าชายแห่งจักรวรรดิโรมันอันศักดิ์สิทธิ์** () เป็นนายทหารและรัฐบุรุษชาวอังกฤษ ผู้รับราชการในพระเจ้าแผ่นดิน 5 พระองค์ในคริสต์ศตวรรษที่ 17 ถึง 18

เขาเริ่มต้นจากการเป็นมหาดเล็กในราชสำนักราชวงศ์สทิวเวิร์ต ภายใต้การอุปถัมภ์ของเจมส์ ดยุกแห่งยอร์ก ช่วงทศวรรษ 1670–1680 และค่อย ๆ ก้าวหน้าในสายทหารและการเมืองด้วยความกล้าหาญและทักษะทางการทูต เขามีชื่อเสียงจากการ ไร้พ่ายในสมรภูมิรบ

บทบาทของเชอร์ชิลล์ในการปราบปรามการกบฏมอนมัธในปี 1685 ช่วยให้เจมส์ขึ้นครองบัลลังก์ได้มั่นคง แต่ต่อมาเขากลับเป็นบุคคลสำคัญในแผนสมคบคิดทางทหารที่นำไปสู่การโค่นล้มเจมส์ในช่วงการปฏิวัติอันรุ่งโรจน์ ภายหลังเขาได้รับพระราชทานบรรดาศักดิ์เป็นเอิร์ลแห่งมาร์ลบะระจากพระเจ้าวิลเลียมที่ 3 แต่ด้วยข้อกล่าวหาเรื่องการฝักใฝ่แจกเคอไบต์ ที่ตามหลอกหลอน ทำให้เขาต้องพ้นจากตำแหน่งและถูกคุมขังชั่วคราวในหอคอยแห่งลอนดอน

อย่างไรก็ตาม พระเจ้าวิลเลียมยังคงยอมรับความสามารถของเขา จึงแต่งตั้งให้เชอร์ชิลล์เป็นรองแม่ทัพในพื้นที่เนเธอร์แลนด์ใต้ (เบลเยียมปัจจุบัน) ก่อนที่สงครามสืบราชบัลลังก์สเปนจะปะทุในปี 1701 แต่กว่าที่เขาจะสร้างชื่อเสียงและความมั่งคั่งอย่างแท้จริงก็ต้องรอถึงการขึ้นครองราชย์ของสมเด็จพระราชินีนาถแอนน์ในปี 1702

การแต่งงานกับ ซาราห์ เจ็นนิงส์ และความสัมพันธ์อันใกล้ชิดของเธอกับพระนางแอนน์ ทำให้เขาก้าวขึ้นสู่ตำแหน่งสูงสุด ตั้งแต่ผู้บัญชาการทหารสูงสุด (captain-general) ของกองทัพอังกฤษ จนถึงตำแหน่งดยุก ในฐานะผู้นำโดยพฤตินัยของกองกำลังพันธมิตรในแคว้นโลคันทรีย์ เขามีชัยเหนือศัตรูในสงครามสืบราชบัลลังก์สเปนในยุทธการเบล็นไฮม์ (Battle of Blenheim) ยุทธการรามิลีส์ (Battle of Ramillies) และ ยุทธการอูเดนาร์ด (Battle of Oudenarde) ส่งผลให้ชื่อของเขาถูกจารึกว่าเป็นหนึ่งในแม่ทัพผู้ยิ่งใหญ่ที่สุดของยุโรป อย่างไรก็ตาม ความสัมพันธ์ที่ตึงเครียดระหว่างภรรยาของเขากับราชินี และการที่ซาราห์ถูกปลดออกจากราชสำนัก กลายเป็นปัจจัยสำคัญที่นำไปสู่ความตกต่ำของมาร์ลบะระเอง เมื่อพระนางแอนน์ทรงไม่พอพระทัย ประกอบกับความขัดแย้งระหว่างพรรคขุนนางกับพรรควิก เขาจึงถูกปลดจากตำแหน่งและต้องลี้ภัยไปต่างประเทศด้วยตัวเอง ต่อมาเขากลับมาได้รับความโปรดปรานอีกครั้งเมื่อ พระเจ้าจอร์จที่ 1 ขึ้นครองราชย์ในปี 1714 แต่โรคหลอดเลือดสมองที่เกิดขึ้นในปี 1716 ทำให้ชีวิตการงานของเขาสิ้นสุดลง

การเป็นผู้นำกองทัพพันธมิตรหลักของมาร์ลบะระในการต่อต้านพระเจ้าหลุยส์ที่ 14 ระหว่างปี 1701–1711 มีส่วนสำคัญในการทำให้อังกฤษก้าวขึ้นมาเป็นมหาอำนาจแนวหน้า ความสามารถของเขาในการรักษาความเป็นเอกภาพท่ามกลางพันธมิตรที่แตกแยกสะท้อนถึงทักษะทางการทูตอย่างยิ่ง นักประวัติศาสตร์การทหารจดจำมาร์ลบะระได้มากพอ ๆ กัน ทั้งจาก ความสามารถในการจัดการและด้านลอจิสติกส์ เช่นเดียวกับ ความชำนาญเชิงยุทธวิธีในสนามรบ ความสำเร็จทางทหารเหล่านี้ทำให้เขาถูกยกย่องอย่างต่อเนื่องว่าเป็นหนึ่งในแม่ทัพที่ยอดเยี่ยมที่สุดในประวัติศาสตร์

## ดูเพิ่ม
* ซาราห์ เชอร์ชิล ดัชเชสแห่งมาร์ลบะระ
* สงครามสืบราชบัลลังก์ออสเตรีย
* สงครามสืบราชบัลลังก์สเปน
* สมเด็จพระราชินีนาถแอนน์แห่งบริเตนใหญ่

หมวดหมู่:บุคคลที่เกิดในปี พ.ศ. 2193
จอห์น เชอร์ชิล
จอห์น เชอร์ชิล
หมวดหมู่:นายพลชาวสหราชอาณาจักร
หมวดหมู่:จอมพลสูงสุด
จอห์น เชอร์ชิล
หมวดหมู่:ขุนนางอังกฤษ
หมวดหมู่:นักการทหารชาวอังกฤษ
หมวดหมู่:ดยุกแห่งมาร์ลบะระ
หมวดหมู่:บุคคลในสงครามมหาสัมพันธมิตร
หมวดหมู่:บุคคลในสงครามสืบราชบัลลังก์สเปน
หมวดหมู่:ไนต์ออฟเดอะการ์เตอร์
หมวดหมู่:ตระกูลเชอร์ชิล
ปูนทนไฟ

**ปูนทนไฟ** () เป็นวัสดุทนไฟ อีกประเภทหนึ่งที่ใช้ร่วมกับอิฐทนไฟ ทำหน้าที่ในการเชื่อมประสานอิฐทนไฟเข้าด้วยกัน ปูนทนไฟ สามารถแบ่งออกได้เป็นหลายลักษณะ เช่น

## ประเภทของปูนทนไฟ
# **แบ่งตามองค์ประกอบทางเคมี** 
## กลุ่มประเภท Acid Refractory Mortar เป็นปูนทนไฟ ที่มีองค์ประกอบทางเคมีส่วนใหญ่เป็น  Alumino Silicate (หรือ Al2O3 และ SiO2)
## กลุ่มประเภท Basic Refractory Mortar เป็นปูนทนไฟ ที่มีองค์ประกอบทางเคมี ส่วนใหญ่เป็น Basic Material ได้แก่ MgO 
# **แบ่งตามลักษณะของปูนทนไฟ**
## ปูนทนไฟ แบบแห้ง (Dried Refractory Mortar) เป็นปูนทนไฟ ที่มีลักษณะเป็นผงแห้งละเอียด เวลาใช้งานจะต้องผสมกับน้ำ หรือสารที่ต้องการผสม เช่น น้ำแก้ว (Soda Glass) เพื่อให้มีลักษณะเหมาะแก่การใช้งาน
## ปูนทนไฟ แบบเปียก (Wet Refractory Mortar) เป็นปูนทนไฟ ที่มีการผสมมาสำเร็จ สามารถนำไปใช้งานได้ทันที 
# **แบ่งตามวิธีการใช้งาน**
##  Air Setting Mortar เป็นปูนทนไฟ ที่สามารถเชื่อมประสานอิฐทนไฟ เข้าด้วยกันหลังแห้งตัว โดยยังไม่จำเป็นต้องได้รับความร้อน เหมาะสำหรับงานที่ต้องการให้อิฐเชื่อมประสานกัน เพื่อความแข็งแรงของโครงสร้าง ตั้งแต่ขั้นตอนการติดตั้ง
##  Heat Setting Mortar เป็นปูนทนไฟ ที่จะเกิดการเชื่อมประสานอิฐทนไฟ เข้าด้วยกัน เมื่อได้รับความร้อนไปแล้ว
# **แบ่งตามลักษณะการใช้งานพิเศษ**นอกจากปูนทนไฟ จะสามารถแบ่งตามลักษณะที่กล่าวมาแล้วข้างต้น ยังสามารถแบ่งออกเป็นปูนทนไฟ ลักษณะพิเศษอื่นๆ อีก เช่น 
## ปูนทนไฟ สำหรับ Insulating Refractory Mortar สำหรับการก่อติดตั้งกับอิฐฉนวน ซึ่งจะมีรูพรุนมาก เนื้อปูนทนไฟ ประเภทนี้ จะออกแบบให้มีความสามารถในการอุ้มน้ำไว้ได้ดี ทำให้ปูนทนไฟ ไม่แห้งตัวเร็วเกินไป เวลานำไปฉาบกับอิฐฉนวน
## ปูนทนไฟ สำหรับ Electrical Cable สำหรับใช้กับสายไฟ สำหรับบริเวณที่ต้องการความทนต่ออุณหภูมิสูง 
## ปูนทนไฟ ทนกรด Acid Resistant Refractory Mortar สำหรับใช้ร่วมกับ อิฐทนไฟประเภททนต่อการกัดกร่อนของกรด (Acid Resistant Refractory Brick)

หมวดหมู่:วัสดุก่อสร้าง
เซติ

**เซติ** หรือ **การค้นหาสิ่งมีชีวิตทรงภูมิปัญญาจากต่างดาว** () เป็นกิจกรรมของนักวิทยาศาสตร์ เพื่อค้นหาหลักฐานของการมีอยู่ของสิ่งมีชีวิตจากนอกโลกที่ทรงภูมิปัญญา โดยทั่วไป หมายถึงการเฝ้าระวัง และตรวจตราท้องฟ้า เพื่อตรวจจับการส่งสัญญาณจากอวกาศ (คลื่นวิทยุ, คลื่นไมโครเวฟ, แสง) ที่อาจส่งมาจากอารยธรรมที่อยู่บนดาวเคราะห์ดวงอื่น ในช่วงแรกโครงการได้รับเงินทุนสนับสนุนจากรัฐบาลสหรัฐอเมริกา แต่ปัจจุบันเงินทุนส่วนใหญ่ได้มาจากแหล่งทุนเอกชน

มีความท้าทายมากมายในการสอดส่องตลอดทั่วฟากฟ้าเพื่อค้นหาสัญญาณแรกที่อาจสื่อถึงสิ่งมีชีวิตทรงภูมิปัญญา นับแต่เรื่องของทิศทาง สเปกตรัม และกระบวนวิธีการสื่อสารซึ่งเป็นสิ่งที่เราไม่อาจรู้ล่วงหน้า โครงการเซติพยายามสร้างสมมุติฐานเพื่อกำหนดกรอบการค้นหาให้แคบเข้า ทว่าการค้นหาแบบเฉพาะเจาะจงยังไม่ได้เริ่มขึ้นจนถึงปัจจุบัน ต่อมาเมื่อมีการค้นพบดาว kepler-22b ที่มีลักษณแบบเดียวกับโลก คือโคจรรอบดาวฤกษ์ที่คล้ายดวงอาทิตย์ แล้ว การค้นหาสิ่งมีชีวิตก็น่าจะง่ายขึ้นเพราะถ้าเห็นว่าดาวดวงไหนโคจรรอบดาวฤกษ์เอื้อต่อสิ่งมีชีวิตก็จะส่งสัญญาตรงไหนที่ดาวนั้นได้เลยซึ่งจะทำได้ง่ายขึ้น

## ดูเพิ่ม
* สมการของเดรก
* Arecibo message
* SETI@home
* Wow! signal
* คาร์ล เซแกน
* แผ่นจานทองคำของวอยเอจเจอร์

## อ้างอิง
* "มนุษย์ต่างดาว" มีจริงหรือไม่

## แหล่งข้อมูลอื่น
### องค์กร
* SETI Institute
* International Academy of Astronautics
* IAA SETI Permanent Study Group
* SETI Research UK 
* The SETI League
* SETI@home
* The Planetary Society

### บทความ
* Where Is Everybody? โดย อาร์เทอร์ ซี. คลาร์ก
* How SETI Works จาก howstuffworks.com
* SHOUTING AT THE COSMOS... Or How SETI has Taken a Worrisome Turn Into Dangerous Territory


หมวดหมู่:การสำรวจอวกาศ
สู่สวรรค์

**สู่สวรรค์** () เป็นนิยายวิทยาศาสตร์ของ อาร์เทอร์ ซี. คลาร์ก ที่ตีพิมพ์เป็นครั้งแรกในปี พ.ศ. 2521 เนื้อเรื่องกล่าวถึงโครงการก่อสร้างลิฟต์อวกาศ ขึ้นบนยอดเขาแห่งหนึ่ง บนเกาะกลางทะเลของประเทศศรีลังกา  ในคริสต์ศตวรรษที่ 22 เพื่อใช้ในการขนส่งวัสดุขึ้นสู่วงโคจรของโลก แทนการใช้จรวด

นวนิยายเรื่องนี้ ได้รับรางวัลนวนิยายดีเด่น รางวัลเนบิวลา ประจำปี พ.ศ. 2522 และรางวัลฮิวโก ประจำปี พ.ศ. 2523  ได้รับการแปลเป็นภาษาไทยในปี พ.ศ. 2528 โดย คมสันติ์ โดยณัฐ ศาสตร์ส่องวิทย์ เป็นบรรณาธิการ ใช้ชื่อไทยว่า **สู่สวรรค์**   

ตอนเริ่มเขียนครั้งแรก คลาร์กประมาณการว่า การสร้างลิฟต์อวกาศจะสำเร็จได้ประมาณคริสต์ศตวรรษที่ 22 แต่เมื่อตีพิมพ์หนังสือออกไป คลาร์กพบว่ามีการเสนอแนวคิดในทำนองเดียวกัน โดยนักวิทยาศาสตร์รัสเซีย เขาจึงคาดว่าการก่อสร้างอาจจะเป็นไปได้ภายในคริสต์ศตวรรษที่ 21  

ฉากหลังในนวนิยาย คลาร์กระบุว่า ลิฟต์อวกาศสร้างบนยอดเขาศรีกานดา ใจกลางของประเทศทาโพรเบน ใกล้กับซากปรักหักพังของปราสาท Yakkagala ที่สร้างในคริสต์ศตวรรษที่ 5 โดยกษัตริย์กาลิทาส ซึ่งใกล้เคียงกับยอดเขาศรีบาทาและเมืองสีคิริยะที่สร้างโดยพระเจ้ากัสสปะ

## อ้างอิง

หมวดหมู่:อาร์เทอร์ ซี. คลาร์ก
หมวดหมู่:บันเทิงคดีแนววิทยาศาสตร์
หมวดหมู่:วรรณกรรมภาษาอังกฤษ
หมวดหมู่:วรรณกรรมแปล
หมวดหมู่:นวนิยายที่มีฉากในประเทศศรีลังกา
ภัยพิบัติต่อสิ่งแวดล้อม

**ภัยพิบัติต่อสิ่งแวดล้อม** (อังกฤษ: environmental disaster) หมายถึง เหตุการณ์ที่เกิดจากกิจกรรมของมนุษย์ไม่รวมถึงเหตุการณ์ที่เกิดจากธรรมชาติ มีกระทบที่ทำให้เกิดการเปลี่ยนแปลงระบบนิเวศ ทำความเสียเป็นวงกว้างหรือมีระยะเวลานาน ผลกระทบ มีทั้งการตายของสัตว์ (รวมทั้งมนุษย์) และระบบพืชพันธุ์ หรืออาจมีผลกระทบรุนแรงต่อการดำรงชีวิตของมนุษย์ที่อาจทำให้ต้องอพยพสู่ที่ปลอดภัยที่อื่น

## ความยุ่งยากในการจำแนกประเภท
กรณีตัวอย่างเช่นการมองว่าปัญหาการสร้างเขื่อน "เขื่อนซานเสียต้าป้า" หรือเขื่อนสามผา (Three Gorges Dam) นับเป็นภัยพิบัติต่อสิ่งแวดล้อมซึ่งทำให้ต้องอพยพผู้คน 1 ล้านคนออกจากเขตน้ำท่วม ในขณะที่บางคนมองว่าเกิดประโยชน์เนื่องจากการช่วยป้องกันภัยพิบัติธรรมชาติที่เกิดจากน้ำท่วมได้

บางคนอาจมองว่าการทำลายป่าในอเมริกาเหนือมีประโยชน์เนื่องจากเป็นการเพิ่มพื้นที่เกษตรกรรมและการใช้ที่ดินที่มีประโยชน์อื่นๆ ในไอร์แลนด์ การถากถางทำลายป่าทำให้เกิดพรุ (bogs) ที่มีผู้ชื่นชอบในความงามเฉพาะของมัน รวมทั้งยังเป็นที่เกิดพิตมอส (peat moss) ที่จะนำมาใช้ประโยชน์ได้ แต่ก็มีผู้มองในอีกด้านหนึ่งว่าเป็นการทำลายป่าซึ่งมีผลทางลบ

อีกตัวอย่างหนึ่งที่อาจเป็นการถากถางไม่เป็นกลางนักได้แก่การที่ซัดดัม ฮุสเซนคิดว่าการระบายน้ำออกจากหนองน้ำอัลฮาวิซห์ (Al-Hawizeh marsh) จะเป็นการกำจัดชนชาวมาดานเนืองจากพวกนี้เข้าข้างสหรัฐ ในสงครามอ่าวครั้งแรก อีกตัวอย่างหนึ่งได้แก่การลดจำนวนประชากรควายไบซันอเมริกันซึ่งเป็นความคิดของนายพลวิลเลียม เชอร์มานและพวกว่าเป็นวิธีที่ดีในการกำจัดชาวอินเดียนแดงที่อาศัยอยู่ใน “ที่ราบใหญ่” (Great Plains) ที่สามารถใช้เป็นที่รองรับการตั้งถิ่นฐานประชากรอเมริกันที่กำลังเพิ่มขึ้นอย่างรวดเร็ว นอกจากนี้ยังมีการโต้เถียงกันว่าการถล่มของอาคารแฝดเวิร์ลเทรดในนิวยอร์กที่ทำให้เกิดฝุ่นละเอียดที่มีความเป็นพิษฟุ้งกระจายไปทั่วบริเวณว่าควรนับเป็นภัยพิบัติต่อสิ่งแวดล้อม หรือเป็นภัยพิบัติทางอุตสาหกรรม

ความเสียหายของการเกิดดินเค็มในพื้นที่นา สืบเนื่องจากนากุ้งที่อยู่บนแผ่นดินระบายน้ำเสียที่เป็นน้ำเค็มสู่พื้นที่ทำนา และการทำลายป่าชายเลนเป็นจำนวนมากเพื่อทำนากุ้งในประเทศไทยนับเป็นตัวอย่างที่ดีของภัยพิบัติต่อสิ่งแวดล้อมที่เกิดจากกิจกรรมเกษตรผิดประเภทและผิดวิธี

## ดูเพิ่ม
* ภัยธรรมชาติ (Natural disaster)  
* รายชื่อภัยพิบัติธรรมชาติ (List of environmental disasters)
* ภัยสิ่งแวดล้อม (Environmental hazard)
* การจัดการภาวะฉุกเฉิน (Emergency management)
* ภาวะฉุกเฉินด้านสิ่งแวดล้อม (Environmental emergency)

## แหล่งข้อมูลอื่น
* ภัยพิบัติต่อสิ่งแวดล้อม

* ภาพแสดงภัยพิบัติต่อสิ่งแวดล้อมจากกิจกรรมของมนุย์  รวมถึงการทำลายป่า การชะล้างพัลทะลายของดินและวิกฤติความหลากหลายทางชีวภาพ

หมวดหมู่:ภัยพิบัติ
ศาลและสุสานบังทอง

**ศาลและสุสานบังทอง** หรือชื่ออื่น ๆ ว่า **ศาลมังกรและหงส์** และ **เนินหงส์ร่วง** เป็นศาลและสุสานที่ตั้งอยู่ในเมืองไป๋หม่ากวัน (白馬關鎮) เขตหลัวเจียง นครเต๋อหยาง มณฑลเสฉวน ประเทศจีน ศาลเจ้าและสุสานสร้างเพื่ออุทิศแก่บังทอง (ค.ศ. 179–214) ที่ปรึกษาของเล่าปี่ จักรพรรดิผู้ก่อตั้งรัฐจ๊กก๊กในยุคสามก๊ก ในวันที่ 25 พฤษภาคม ค.ศ. 2006 ศาลและสุสานกลายเป็นส่วนหนึ่งของสถานที่ท่องเที่ยวทางประวัติศาสตร์และวัฒนธรรมที่ได้รับความคุ้มครองในระดับชาติชุดที่หก

## ภูมิหลัง
บังทองเป็นชาวเมืองซงหยง (襄陽郡 *เซียงหยางจวิ้น*; ปัจจุบันคือนครเซียงหยาง มณฑลหูเป่ย์) เริ่มรับราชการเป็นเจ้าหน้าที่ในเมืองลำกุ๋น (南郡 *หนานจวิ้น*; ปัจจุบันอยู่บริเวณนครจิงโจว มณฑลหูเป่ย์) ก่อนมาเป็นที่ปรึกษาของขุนศึกเล่าปี่ในปี ค.ศ. 209 ครั้นเมื่อราวปี ค.ศ. 210 ได้ติดตามเล่าปี่เข้าร่วมในการศึกเพื่อเข้ายึดมณฑลเอ๊กจิ๋ว (มีพื้นที่ครอบคุลมมณฑลเสฉวนและนครฉงชิ่งในปัจจุบัน) จากขุนศึกเล่าเจี้ยง บังทองเสียชีวิตเพราะถูกยิงด้วยเกาทัณฑ์ในศึกที่อำเภอลกเสีย (雒縣 *ลั่วเซี่ยน*; ปัจจุบันอยู่ทางเหนือของนครกว่างฮั่น มณฑลเสฉวน) ในปี ค.ศ. 214

การเสียชีวิตของบังทองได้มีการเสริมเติมดัดแปลงในนวนิยายอิงประวัติศาสตร์ในศตวรรษที่ 14 เรื่อง*[[สามก๊ก]]* ในนิยาย เตียวหยิมขุนพลของเล่าเจี้ยงจัดให้มีกองซุ่มอยู่นอกอำเภอลกเสีย ด้านเล่าปี่มอบม้าของตนคือเต๊กเลาให้บังทองขี่ก่อนเริ่มศึก บังทองนำกองทหารเข้าโจมตีอำเภอลกเสียและผ่านไปยังพื้นที่ที่มีการดักซุ่ม เตียวหยิมเห็นม้าเต๊กเลาก็เข้าใจว่าผู้ขี่คือเล่าปี่ สั่งให้ทหารยิงเกาทัณฑ์ใส่ผู้ขี่ บังทองถูกเกาทัณฑ์หลายดอกและเสียชีวิต ณ ที่นั้น สถานที่ที่บัวทองเสียชีวิตนั้นเรียกว่า "ลกห้องโห" (落鳳坡 *ลั่วเฟิ่งพัว*) หรือ "เนินหงส์ร่วง"

## ประวัติของสุสานและศาล
เล่าปี่ให้สร้างสุสานและศาลของบังทองในปี ค.ศ. 214 หลังการเสียชีวิตของบังทอง มีอีกชื่อเรียกว่า "วัดไป๋หม่า" (白馬寺; แปลว่า "วัดม้าขาว") เพราะตั้งอยู่ในเมืองไป๋หม่ากวาน (白馬關鎮; แปลว่า "เมืองประตูม้าขาว") และยังมีชื่อเรียกอื่นว่า "ศาลมังกรและหงส์" เพราะมีรูปปั้นของบังทองและจูกัดเหลียงอยู่ข้างใน บังทองและจูกัดเหลียงมีฉายานามว่า "หงส์อ่อน" (ฮองซู) และ "มังกรหลับ" (ฮกหลง) ตามลำดับ และทั้งคู่เป็นที่ปรึกษาของเล่าปี่

ศาลและสุสานผุพังไปตามกาลเวลาแต่ได้รับการบูรณะในปี ค.ศ. 1691 ในรัชสมัยของจักรพรรดิคังซีแห่งราชวงศ์ชิง ในปัจจุบัน ศาลมีประตูใหญ่ โถงกลาง โถงข้างสองแห่ง และศาลา โดยสุสานตั้งอยู่ข้าง ๆ  มีต้นสนขนาดใหญ่สองต้นภายในศาลซึ่งกล่าวกันว่าปลูกโดยเตียวหุย ขุนพลของเล่าปี่ มีกลอนคู่คู่หนึ่งอยู่ที่ประตูความว่า "แม้ว่าเป็นที่แน่ชัดว่าจักรพรรดิองค์ก่อน (เล่าปี่) ทรงโปรดหงส์ที่ร่วงหล่น (บังทอง) แต่มังกรหลับ (จูกัดเหลียง) ยังได้โอกาสเป็นเสนาบดีที่ครองตำแหน่งยาวนาน" ชีวประวัติบังทองที่เขียนโดยตันซิ่วในศตวรรษที่ 3 มีการสลักบนกำแพงศิลาในโถงกลาง

ในวันที่ 25 พฤษภาคม ค.ศ. 2006 ศาลและสุสานได้กลายเป็นส่วนหนึ่งของสถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติชุดที่หก

## อ้างอิง

## บรรณานุกรม
* ตันซิ่ว. *[[จดหมายเหตุสามก๊ก]]* (*ซันกั๋วจื้อ*).
* ล่อกวนตง. *[[สามก๊ก]]* (*ซันกั๋วเหยี่ยนอี้*).

หมวดหมู่:ยุคสามก๊ก
หมวดหมู่:สถานที่ในสมัยสามก๊ก
หมวดหมู่:สิ่งก่อสร้างในมณฑลเสฉวน
หมวดหมู่:สถานที่ท่องเที่ยวในมณฑลเสฉวน
หมวดหมู่:สถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติ
ยูรา ดิมาร์

**ยูรา ดิมาร์** (Yura Dima) นักมวยสากลชาวมองโกเลีย เกิดเมื่อ 14 กุมภาพันธ์ พ.ศ. 2521 สถิติการชก 16 ครั้ง ชนะ 11 (น็อค 7) เสมอ 1 แพ้ 4 

## เกียรติประวัติ

* แชมป์ PABA รุ่นไลท์ฟลายเวท 
** ชิง 15 สิงหาคม 2541 ชนะคะแนน พิเศษ ว.สุรพล ที่ จีน
** ป้องกันแชมป์ครั้งที่ 1, 22 สิงหาคม 2542 ชนะน็อค ยก 2 รามิล อันนิโต ที่ จีน
** ป้องกันแชมป์ครั้งที่ 2, 5 พฤศจิกายน 2542 ชนะน็อค ยก 2 รัตนพล ส.วรพิน ที่ นครสวรรค์
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นไลท์ฟลายเวทเมื่อ 20 มีนาคม 2541 แพ้คะแนน ลิงลม พ.ธวัชชัย ที่ สนามกีฬาโรงเรียนบ้านท่าข้าม ตรงข้ามที่ว่าการอำเภอฮอด จ.เชียงใหม่
** ชิงแชมป์ PABA รุ่นฟลายเวทเมื่อ 7 มกราคม 2542 แพ้คะแนน เด่นเก้าแสน เก้าวิชิต ที่ กระบี่

## อ้างอิง

สถิติการชก boxrec.com 

หมวดหมู่:นักมวยสากลชาวมองโกเลีย
หมวดหมู่:แชมป์ PABA